PU NO THAN KAP: FEDERAL KONG CNLD POM NING – The Chinlung Post\nPU NO THAN KAP: FEDERAL KONG CNLD POM NING\nAugust 17, 2020 admin Knowledge 0\nFederal Thu CNLD Pawmdan (Laktawi). CNLD’s POSITION ON FEDERAL PRINCIPLES (in brief) Pakhatnak. Ramfinkhawm cu Rampi sungih um miphunpawl in bangrep nun neiin, mahte lairel theinak famkim nei Federal democracy dan vekin din ding. Pahnihnak. Ramfinkhawm cu “Miphun Ramkulhpawl” le umnak ram umdan zoh ih dinmi “miphunpawl ramkulh” in din ding.\nPathumnak.Tui ni ih Ramkulh (7) cu “Miphun ramkulhpawl” ah ret an si dingih, Kawl (Bama) sirhsan ih dinmi Ramkulh pakhat umter ding (Ramkulh thar din tikah, dan vekin relrem ih din a si ding). Palinak. Ramfinkhawm le Ramfinkhawm ih telve Ramkulhpawl karlak ah, Danpi zulh in thuneihnak zemawk a si ding.\nPanganak.Ramfinkhawm ah miphun tlanghmun le mipi tlanghmun tin Tlanghmun pahnih ret a si ding. HMANSEH, Ramfinkhawm tlanghmun timi ret si hlah seh. Paruknak. Mipi Tlanghmun cu mipum le peng sirhsan in din a si ding. Miphun tlanghmun cu Ramkulhpawl ihsin palai bangrep neiin din a si ding. (Kawl Ramkulh in Palai 12 a nei a sile Chin Ramkulh in Palai 12 a nei ve ding. Tui 2008 Danpi ahcun Kawl ramthenpawl in miphun palai 84 an neih laiah, Chin Ramkulh in palai 12 lawng a nei).\nPasarihnak:Ramfinkhawm ukawkdan cu President uknak le Prime Minister uknak pahnih rawi (Hybrid System) a si ding.President cu Ramfinkhawm ih lubik a si ruangah, Ramkulhpawl ih tuanter an duhmi lakin Miphun Tlanghmun ih a hril mi a si ding.Ramfinkhawm cu Prime Minister ih hoha mi (Parliamentary System) a si dingih, PM cu mipi Tlanghmun in a hril ding.President cu Kilvennak le Humhimnak lam hotu lubik a si ding.\nPariatnak. Ramfinkhawm ah Ramfinkhawm Danpi le Ramkulh kipah Ramkulh Danpi tiin a hranten a um ding.Pakuanak. Federal Ramfinkhawm thuṭhennaksangbik le ramkulh kipah ramkulh thuṭhennaksangbik telin a hnuaiih um thuṭhennakpawl ret a si ding. Pahranak.Ramfinkhawm Ralkap din tikah, ramkulh tin ih telvenak cu a mal theibik (minimum quota) in din a si ding.Ramkulh tin ah humhimnak latu Ralkap din theih a si ding.Ramfinkhawm Ralkap (Tatmadaw) cu President thuneihnak hnuaiah a um ding.\nHleikhatnak.Ramfinkhawm Danpi rem tikah, Ramfinkhawm Tlanghmun pahnih ṭhenthum ṭhenhnih le ramkulh tlanghmun tam sawn lungkimnak in rem a si ding. Hleihnihnak. Danpi thuṭhennak (Constitutional Tribunal) cu Ramkulh tin ihsin pakhat ciar hrilmi dan thiamsang thuhṭhentupawl sungin, “miphun tlanghmun” in a hril ding.Central Executive Community, CNLD\nHMINSIN: Tlanghmun-Hlutdaw, Miphun Tlanghmun-Amyotha Hlutdaw, Mipi Tlanghmun -Pithuh Hlutdaw, Ramfinkhawm-Pithaungsuh, Ramfinkhawm Tlanghmun-Pithaungsuh Hlutdaw, Ramkulh – Pine, Ramthen – Taing ditahkyi. By. Pu No Thang\nKHRIHFA UPA NIH FAPHIR UNAU HNA ATLEIH HREM HNA, AN THIN HUNG TUK


Minhla ah Tungbing Gate - Chinland Today Media\nMinhla ah Tungbing Gate\nNovember 15, 2012 4:41 am·0 comments\nMinhla- Aungyua pawl hrangah suksoh Awldeuh Ding Zotlang( Minhla) khua cun Tungbing Gate( 3 Wheeler Gate) an ngah ti thu theih a si. Chin Affairs Minister Pu No Than Kap a hun laiih an rak dil vekin October 25, 2012 ah Township thuneitupawl in an ko ih Tungbing Gate an pek thu Pu Piang Hlei khumin Meifar a sim.\nPu Khum cun, “ Pu Than a hungsoh lai khan Tungbing Gate kan rak dil ih Myonehmu in Aungyua 5, Minhla 6 le Uksuh Chairman Pu Hrang Zika(Tingo) pawl cu October 25 ni ah in ko. Kan Uksuh chairman cun Minhla ih Tungbing Gate um cu ttul a ti lo nasa nan thuneitupawlin in pe thotho.\nMinhla ih Tungbing Gate a um cu Tingo hrangah zianghman cannak a um cuang lo nan” a ti. Cuhleiah Pu Khum cun Tingo Tungbing Gate ih Aungyua nufaza te an ttum ih ke thawn an tlung ka hmuh tikah Zotlang ih Tungbing Gate um cu a ttul rori a si a ti. Minhla hi Kalemyo sak lam Peng 16 hrawngih um a si ih inn 300 hrawng an si. Tu hlanah cun Tungbing Gate cu Tingo ah ret a si.\nKalay-Falam Tlan Mawttaw Pawl Feh Thei Nawn Lo


Burma Ram Feh Dan Ding Part 67 - Chinland Today Media\nBurma Ram Feh Dan Ding Part 67\nCorruption Kan Do Natsat A Tul\nGladiator film zoh nan um ding ih,emperor pa khan a fapa hnak in a general pa kha a thih hnu ih lal ding in a duh ih,cu tawk ih thu a cah mi cu corruption na do a tul ti a si.Corruption hi kan dung lam Roman san kum 2000 lai khal ah a rak tamzet ko.Bible sung khal ah Zakia kha mi corrupt zet a rak si.\nTunai te ah Burma President Thein Sein cun corruption kan do a tul a ti.Burma ram cu kan theih cio vek in leitlun ram 190 lai ah a corrupt bik no.3 nak lai a si.A hnak ih corrupt cu Somalia leh Afghanistan ti vek lawng an um.Cule Burma ah cun Kawl tong ih pile ti le kyanphan timi bumawk nak kan ti ke maw vek tla hi corruption,tha lo zet a si ti kan thei lem nawn lo.\nIndia ram khal ah corruption hi a rak nasa ve tuk ih,Burma hnak cun a zia um.Leitlun corrupt bik ram 77-nak lai a si.India ah nikum tiang ah khan central minister,MP le milian zet zet pawl tla corruption ruang ah jail ah an tang zawk rero.\nMizoram ah kum 1984 kum kha a si hmang,Presbyterian kohhran pi cun corruption do kum tla ah a rak puang dah.Laimi lak khal ah corruption a thalo ti cu kan run thei deuh cu a si ding ,kan dung te ah hmin ngan lovin mipakhat,Pa Teng a ti aw maw si cun Chin ram inti siatsuahtu hi pastor le kohhran upa pawl an si a ti.A diknak lai a um kei a dik lo nak khal a tam thei ko.Cule kan dung zarhkhat hrawng mai ah khan Aizawl ihsin Salai Pa No ( Pu Lian No thang )cu Laimi le Pawisa tiin Pathian hmin sal ih rawngbawlnak diklozet ih tuah,farah cawm le Bible tlawng din hi kan phun kan hnam hrang ah a tha lo a si a run ti.Mi hrekkhat cun a mah an run sawisel nasa ih,mi 5-6 lai cun a mai bulpak mail ihsin kan ngan ngam lomi na ngan ih kan lungawi tuk an run ti.\nRam hruaitu maw,pastor maw,Bible tlawng nei maw kan corrupt cun mipi hnen ih feh ding sum tam pi hi a si lo zawng in a feh thluh ih,mipi kan ti farah tinak a si ding.Leitlunah ram lian pawl ah cun corruption a mal zet ih,ram thangso pek hrawng ah cun a tam nasa.Vawi khat cu kum 45 mi hrawng simi Finland rammi nunau nu in kan ram ah cun corruption thubuai a um lo a ti ih,India vai nu ca thiam zet,knowledge nei lem lo nu cu mak a a ti zet ih,a zum lem lo.Kei in “Norway.Sweden and Findland are the least corrupt countries in the world “ka ti hnu lawng ah cui Vai nu cun Findland ah corruption case a um lo ti cu a zum thei.\nRam hruaitu pawl,a cozah hnatuan pawl le pastor,kohhran hruaitu pawl hi corruption tuah lo ih mipi hrang ih zohthimtlak ih kan um a tul a si hi.


Stihl HS 82 T 24 in. Power Equipment Jesup Georgia 531176\nStihl HS 82 T 24 in. • $559.95


NAU UMPHAH IN TLAWNG KAI – Times Of Chinland\nNAU UMPHAH IN TLAWNG KAI\nFebruary 5, 2018 admin1 World 0\nPhunkhat lawng a silai mi nauhak pakhat cun kumkhat lawng a simi a nau nute a nu le pa hna an tuan ruangah amai umh a tul.Hiti a nau amai tuanvo lak ding a si ahcun tlawng ihsin a suahphah a tul ding.Hmanseh tlawng ihsin suah ding cu a ruah ngam lo ruangah tlawng ahcun nitin a nau cu hruai in tlawng a kai ringring ti si.\nHimi hi Philipines ram ih thuhla a si.Hi pate ih nu le pa cu cawl lote hna an tuan lawngah an innsang zanriah ul lote it ding fang dinhmun an si.Naute cu zingpit te ah pawhte puarten a fawh ih sun hrang cu pawhte bawm thawn a nu cun a upa te thawn ektan in a tanta theu mi a si.Hi pate ih hmin cu Justin tilawng in an tarlang.Hi naucawi ih a zuk mi cu Salvacion elementary School ih tlawng sayamah pakhat ih tarlang mi a si.\nFB ah hite unau cawi aw ih cazir hmutu pohpoh cun an lainat nasa.A Upa cun Ca cu thinlung pe in a zir ih a nau umh mi khal cun boruak umdan theithiam siawm takin a ngam huahhi ti si.Hi zuk a hmutu pawl cun Justin cu zuam sinsin dingin le a hmailam hrang duhsaknak a phunphun thlawsuah an pekcio thu thuthang cun an tarlang.\nBANGALI PAWL BANGLADESH AH TLAN RERO LAI\nINDIA LONGPI HLO


Ṭek in nauhak pahnih tlak that, nauhak dang minung 4 in hliamtuar - Buannel News\nSeptember 29, 2018 Buannel News Chin News, Latest, NEWS 0\nTuisun (September 29) zanlam nazi 3 hrawngah Chinram Matupi pengih Ṭingsi khua le Yasaw khua ah ṭeek nasa takin a tlak ruangah tlawngta nauhak pahnih an thi ih a dang nauhak minung 4 in hliam an tuar tiah thuthang theih a si.\nṬingsi khua nauhak ṭeek ih tlakthat mi hi tlawng phun sarih kai lai Salai Van Za Thang a si ih hliamtuartu minung 4 pawl cu, tlawng phun hnih ihsin phun ruk karlak kai lai hrawng an si. Ṭingsi khaw kiang Yasaw khua ih nauhak pakhat khal hi ṭeek tlaknak ruangah a thi ve.\nHi thil a candan cu, nauhakpawl tlawng an kai lai, zanlam deuh ah tlawng hmai ah bawhlung an sit ih, an bawhlungsit rero lai ah ruahpi a sur ciamco. Cutin ruah a sur ruangah tlawnginn varenda ah an beu ih, an tlawng hmai thantar ban kiangte ih bawhlung cu Salai Van Za Thang in va sar dingin a va feh laifang ah ṭeek a tla ciamco mi a si.\nHliamtuar tu nauhak dangpawl cu tufang ah sikhan ah tuamhlawm rero lai an si ih an dinhmun a ṭha ih lungphan tuk ding cu a si lo, tiah thuthang theih a si. Zalen


Biakinn cu hmun thianghlim | Radio Veritas Asia\nBiakinn cu hmun thianghlim\nRev. Fr. Lucas Tha Ling Sum ih Thuthangtha sim mi (November 9, 2019 - Zarhte ni)\nBiakinn cu Hmun Thianghlim a si.\nZumtu u le nau, Pathian in thlawsuah lo pe hram seh!\nTui ttum ih Baibal catlang kan ruah khawm ding mi cu Johan 2: 13-15 tiang a si ding:\n“Lantaak puai tikcu a kim zik thlangih Jesuh cu Jerusalem ah a feh. Biakinn a thlen tikah cutawkah caw le tuu le laileng pawl a zuartu le tangka a thleng tu pawl an cabuai ih an to kha a hmu. Curuangah hri kha vuak nak hri ai ah a merh ih tuu siseh, caw siseh an zuar mi pawl cu a vuak ih Biakinn sung ihsin a dawi theh. Tangka tleng tu ih cabuai pawl khal a linglet theh ih an tangka nawi pawl a theh darh theh. Laileng a zuar tu pawl cu “hi tawk ihsin nan laileng pawl cu tlanpi theh uh.” Ka pa ih inn cu nan dawr tuahnak ah hmang nawn hlah uh tiah thu a pek.\nZumtu u le nau, Jesuh in biak inn cu thianghlim te ih ret a duh a si.\n· Biakinn cu Pathian le milai kan ton awknak hmun a si;\n· Biak inn cu Pathian hnenih thlawsuah kan dilnak hmun a si;\n· Biak in cu Pathian ih kan sual in thlah nak hmun a si.\n· Biak cu Pathian ih thlawsuah in pek nak hmun a si.\n· Biak inn cu Pathian ih umnak hmun a si.\n· Biakinn cu hmun thianghlim a si.\nCuruangah biakinn sungah Pathian upatnak le ttih zah nak thawn dai te ih um a tul a si. Biakinn sungah maih duh poh in tong ding a si lo; Biak inn sungah maih duh poh in laam ding a si lo; Biak inn sungah maih duh poh in mobile phone leh ding a si lo; Biak inn sungah maih duh poh in rawl ei ding a si lo.\nMithianghlim Paul in1Korin 6: 19 sungah hitin in sim bet a si: nan tak sa ruang pi cu a nung mi Thlarau Thianghlim ih biakinn a si, a ti. Phundang ih kan sim a silen Thiangthlarau cu kan sungah a nung tinak a si. Cun Thiangthlarau ih umnak hmun thianghlim kan si, tinak khal a si.\nDuhdawtmi zumtu u le nau, kan biakinn cu Pathian ih umnak a si ruangah thianghlim tein re cio uh si. Kan ruang pumpi khal Thiangthlarau umnak a si ruangah thianghlim tein re ciau uh si.\nThuthangtha ngai tu nan zaten Pathian in thianhlimnak laksawng lo pe hram seh.


Umtlang Ringring Hi Arak NingUm Deuh A Si Ding – Meifar\nUmtlang Ringring Hi Arak NingUm Deuh A Si Ding\nJune 22, 2021 admin Leitlun 0\nUkraine nupa tuakkhat cu an duhdawt aw zet ih thihnak lo cun in ṭhen hlah seh tin an tawnbet aw. An duhdawtnak a hngetkho theinak dingah tin an kut le kut ah thirhri thawn an tawnbet aw. Thla 4 lenglo an umtlang hnu May 19 ah leitlun ih nupa umtlang reibik timi World Record an ngah.\nAsinan, umtlang ringring cu an rak ningaw deuh a si ding a cemnak ahcun an duhdawtnak hri cu hngetkho lam aiin a cat sawn. Ṭhenaw lanta dingin thuthluknak an tuah, an kut ih thirhri cu an rak tawn ternak company ah an va ahcatter sal.\nKum 29 mi Viktoria in “Tu’ahcun mi zalen ka si zo, ahlan ih ka nundan pawl ka ngai thei tuk. Kan thu rung cawng duh hlah uh, umtlang ringring hi a ningum tuk. Kan umtlang ringring ruangah ka pasal hnen ihsin ka theihcak zetmi ‘Ka lo ngai tuk, ka lo duhdawt tuk’ timi ṭongkam khal ka theithei nawn lo” a ti.\nAn rak ningaw rei deuh a si ding, an kut tawnnak thirhri an atcat hnu ihsin khua dangdang ah an um hngal. Kum 33 mi Alexandr Kudlay khalin “Zing thawh veten kan umtlang ih ekinn sung khalah kan umtlang.\nKa ning bik cu thlalang hmai ih umpi ringring hi a si, a ceiawk sung a rei thei tuk. Kan thiltuah cu zirhnak ṭha zet a si, kan tuah vek rung tuah ve hlah uh” a ti. World Record an ngah vekin an kut tawnnak thilhri cu an zuar tum, lilamnak an tuah tum ih a man cu miharsa pawl bawmnak ah an hlu ding.\nRaltlan Dinhmun In A Piang Ih Raltlan In A Thi\nMandalay Ah An Kapaw Nasa


BreakingNews : Hakha khuasung ah nasa zetin an kapaw - Falam Online Media\nMay 4, zaanlam nazi 8 kim zik hrawng ah Hakha khuasung ah meithal puak thawm a thang tiah theih a si ih ramsung media ṭhenkhat cun Innwa Bank hmai ah an kapaw rero tiah an tarlang.\nMithi, hliamhma tuar an um le umlo cu theih a si hrih lo ih Hakha khuasung um mipakhat cun “atu khalah meithal puak awn kan thei rero. Thawmvang umdan in cu na nawn ih kahdonak siding zum a um” a ti.\nTui zaanlam nazi 5 hrawng khalah Khualhring tlang lam in Hakha lam pan SAC ralkap mawṭaw pakhat cu CDF Hakha in lamlak in an rak kap tiah theih a si ih CDF – Hakha hotu pakhat cun mithi um ding a zum thu Hakha hrambun media hnen ah a sim.\nAn kahnak cu Hakha le Thantlang karlak ziinpi ah a si ih a hmun ih telvetu hruaitu pakhat cun “Zaanlam nazi 5 hrawngah a si. Mawṭaw pakhat thawn Hakha lam an feh lai ziinpi ah kan rak kap. Mipaziat an thi ti cu a ciang lo. Nan, a thi cu an um hrimhrim ding” a ti.\nChinram uktu SAC ralkap in Hakha Chinland Defense Froce dilngenmi an thlun duhlo ruangah May 2 zaanlam in Hakha khualipi ah kahdonak a suak thok. Cuih zaan ah SAC ralkap 4 an thi tiah thuthang a suak.\nMay 3 zaan khalah Hakhathar lamziin tongawknak checkgate ah CDF lam in duty tu ralkap milai pawl an kap tiah thuthang a suak ih ṭuanvonei mipakhat cun “kan dilmi an thlun duhlo ruangah warning pek ṭhit phah in kan kap ih mithi 4 le hriamhma tuar 10 luan an um” tiah Mizzama hnen ah a sim.\nMay 2 le May 3 kahawknak ih meithal puak thawm hi mipi lam khalin khuasung tiang a thang ban tiah an sim nan ralkap lam cun kahaw thu khal an phuang loih mithi umthu khal atutiang tlangthannak an nei hrih lo.\nzuk : tuhlan ta hmang menmi a si….\n← CDF – Hakha : Surkhua ih SAC ralkap Sakhaan lak suak dan thuhla cipciar\nKalay le Gangaw mipi um lo seh la Hakha khualipi cu a tuar nazet ding? →


US cozah in Kawlram mipi hrangah $50 Million bawmnak a pe | Falam Online Media\nUS cozah in Kawlram mipi hrangah $50 Million bawmnak a pe\nAugust 11, 2021 Ni Hnem Sung\t0 Comments\nLeitlun ramtinkim ih pabik pakhat a simi US ram cun atufang kan ram boruak ruangih harsanak phunphun tuartu mipi hrangah $50 million bawmnak a pe tiah theih a si.\nCumicu U.S. Ambassador Linda Thomas Greenfield (UN palai) in Thailand ram a tlawng nakah a relsuakmi a si ih August 10 ah US cozah in official in an phuangsaalmi a si.\nThe U.S.’ additional $5 million COVID-19 assistance to Thailand will support health workers administering vaccines and will strengthen the vaccine supply chain to help ensure that they reach the most vulnerable populations. https://t.co/r9bAokHdNr https://t.co/zKf1LlgM9h\n— U.S. Asia Pacific Media Hub (@eAsiaMediaHub) August 10, 2021\n“Rampi buainak ruangih harsatuar ralkian pawl telin bawm tengteng ṭulmi Myanmar mipi hrangah US cozah in $50 million bawmnak a pe”.\n“Himi bawmnak thawn kan ṭuanpi NGO le pawlkom dangdang in Myanmar mipi hrangah Sii le Vai, ei-in le umnak ding buuk tvk hrang tiang an tawlrel sak ding. Inn le Lo suah san in hramlak ih beutu ralkian pawl hrang khalah hman cih a si ding” tiah Linda Thomas Greenfield cun a rel.\nUS cozah bawmnak cu paisa fai thawn siloin Covid dokhamnak bungrua, ei-in, Ralkianbuuk saknak tivek hrang ah le harsazual pawl hrangah UN/US thawn hnaṭuantlang pawlkom dangdang in a ṭul dan vekin mipi bawmnak an pe vivo ding a si.\nUS cozah cun Kawlram hrangah $50 million bawmnak a pe hlei ah Thailand Covid 19 dokhamnak hrangah $5 million a hlu cih tiah theih a si.\nUS donating $50M in humanitarian aid to Myanmar https://t.co/4HcWE8A1bN\n— FOM (@FOM66530376) August 11, 2021\n← Falam peng huap mipi in kan theih tengteng ṭul mi Thuhlapi\nRalhraang pawl ih hawl mi mino pakhat cu sangkate in a dawp that →\nSAC Ralkap ciimit dingin Raldo zir rerotu GenZ\nYangon ih Leithuai zin cu Khawtlang mipi an zawh siang hrih lo\nOctober 19, 2021 Ni Hnem Sung 0\nAA thawn pehzomawnak an nei tiin Tatmadaw in mi pahnih an kaai


Suh Kyi ka vote ih ziangah Teng Lam lamlam a tling? (2015 Hrilawk ttheh ciah) - The Chin Times\nThe Chin Times > Lawrkhawm > Thlirnak > Suh Kyi ka vote ih ziangah Teng Lam lamlam a tling? (2015 Hrilawk ttheh ciah)\nKawlram hmun tinih NLD MP/MLA candidate pawlin Suh Kyi zuk hmangin campaign an tuah ciamco.\n“Thlengawk A Cu Zo” timi auhla cu an hmang ngam nawn ciah lo. (Singapore kan bang ding tivekih mipi lemsiah cu…… a tak ramah Indonesia tluk hman in thlenpi thei leh si lo. Thein Sein san lai kha Democracy tahfung ah 3. tiang in thlenpi ih, Suh Kyi sanah 2. ah in ttumpi tiah political science ih mithiam U Kyaw Win in a rel hngehnge.)\nOpposition an rak si lai ahcun Media zalennak le a ding lai cozah soisel kha an thupi a rak si nan, tohkham an vun co dekdo cu media rek bettu rapthlak, faksel dawl lo bikah an cang aww.\nCandidate-pawl anmah le mah an rinsan-aw lo tuk maw, mipakhat uar luan tuknak (heroism) ruangah saw Suh Kyi zuk hi constituancy tinkim ah an tar? T-shirt ah a zuk an hmangih candidate-pawl cu Suh Kyi zuk phenah an relh. Political Game an lek cu si ko.\nJesse Klirlungz Kipling\nKawlram sungih hmun tin (constituancy tinkim) ah Suh Kyi a zuam ding vekih mipi thu thei lem lo pawl bumnak hrangah Dirty Game an play rero a si bik.\nHlanlai RFA Chin Program ih ka rak ttuan lai ihsin Aung San tei’ pafa hi tlangparmi pakhat dinhmun ihsi cun ka uar lo ti men si loin, a fihin ka fih thu cahram ka rak ngan (than) dah. A pa in Tlangparmipawl Kawlram ih kop dingin in rak bum dah. A fanu in Kawl phunpi lungput policy hnuaiah an rawl ttilfuan le ngol dawn lemsiahnak thawn in mol rero lai.\nTlangparmi ka si vekin kei cun Hero vekin ka zoh lo men si loin, a dirty game hi ka ttih tuk. Leiram thu, ramhrin ttong ih tlawng cazir bu tawlrelnak tipawl ah States le Regions 14 ih CSOs le hrinhnam palai workshop voi tampi kan neiih ka rak tel ve ttheu. USDP san le NLD san an danglam lo. Tlangparmi in nekrawk tumnak ahcun A KI BANG an si. Tluktlanawk ngaingai ding cu an hrap a hria duahdo a si ko.\nCuvek policy kengkawhtu cu zovek an si khalah ka Hero an si dah lo ding. Hmaikawr ah hmangin Hrilawknak Campaign ah mipi bum tum nawn hlah uh si. Candidate pakhat cio khan nanmai’ fitness kha aupi ngam hnik uh.\n#Himi thu hi Jesse in amai’ Facebook Cahmai ih a tarmi kan post sawngmi a si.\nPrevious Article NLD Pawlin Thiamthu Rel Ding an Thei Lo Maw Si? – Pu Khuang Lian Sum\nNext Article Wave Money ihsin Paisa Ting 20 Kuat Dingih Mi Bumtu Hremnak Pek


White House Uico thu thawn pehpar in Thuṭhenzung ah Heknak nei - Falam Online Media\nJune 24, 2020 admin\t0 Comments US thuthang\nNational security secret a si tiin US cozah ih phuang duh lo mi White House um uico (Conan) a nu maw a pa a si timi thuhla ah mi pakhat in thuṭhenzung ah heknak a nei.\nFreedom of Information Act daan hmang in heknak thehlut a siih US ram pi hero sinak neitu rori cu a thuhla, mipi in theih kan phu tiin heknak thetlutmi a si.\nConan cu US ralkap special operations hrang ih ṭangkaimi sidingin fim zirhmi a siih US ralkap in ISIS hruaitu Abu Bakr al-Baghdadi an va siim ṭum khalah a teve. Cui ṭum ihsin media pawl ih ngaihven a hlawh thok.\nISIS hruaitu Abu Bakr al-Baghdadi an kahthat ṭum ih a cangvaih ṭhat ruangah Pu Trump in miralṭha hminsinnak medal a orhter. Cuih ṭum ah Pu Trump cun uipa si vekin a rel. Asinan White House official in a nu si vekin reporter hnen ah an rak sim dah.\nABC News in le uipa a si tiin cozah hnen ihsin kan thei an ti. The Guardian in le White House official le US Special Operations in uipa a si tiin in sim an ti ve lala. Cutin elawknak a ṭan thok ih a thuhla theiciang duhin tu ṭum ah thuṭhenzung ih heknak thehlutmi a si.\nHEKNAKCA na siar duh le hinah hmet, Conon thuhla\n← Delhi um Chin mi lakah Covid – 19 Nat kai thar um\nCovid -19 in FALAM mawinak a ti lang →


Tlangpar /Hmunrawn Chin/Lai pawl in NLD kan vote hrimhrim a tul - The Chin Times\nThe Chin Times > Lawrkhawm > Thlirnak > Tlangpar /Hmunrawn Chin/Lai pawl in NLD kan vote hrimhrim a tul\nTlangpar /Hmunrawn Chin/Lai pawl in NLD kan vote hrimhrim a tul\nRampi a that le ram sungih a um mi miphun hmuah2 pawl khal a tha ding Curuangah kan Rampi tha dingih in hruai theitu umsun cu NLD lawng an si.\nDaw Aungsan Suh Kyi hi Nunau a si nan ,,A Pa Bo Chuk Aungsan ihsin Kawlram mipi zalen nak dingih thih khal rak ngam ih nunnak ra pe ngamtu kan neih mi umsun a si. (1988 A-Zi-Khiin) Buai lai ihsin ramsung Zalennak rak au pi tu cu Daw Aungsan Suh Syi pakhat lawng a si.\nRalkap hmaiah dung sip loih Mipi hrangah kan nunnak ka thap ngam a si ti langnak ah (Flat) Sen kai in Ralkap hmai a feh ,,Ram hrang zalennak a duhtu cun ka dung i thlun uh a ti tikah Tlawngta mi ziang maw ti zat in a dung an rak thlun ,,cutin Kawlral kap hmaiah ,an rak feh a dungih feh tu Tlawngta pawl cu Kawlralkap in an kap that puppo ,,Ralkap Bupi hmai Daw Aungsan Su Kyi le a tang sun a dungthluntu Tlawngta hrekkhat an va thlen tikah ,,Ralkap mi pahnih in Daw Aungsan Suh Kyi cu meithal thawn a hmai rori ah an rak tin nan an kap ngam lo ,,An Kut a khur thlaohthlo,, Ralkap an hotu pa in cu te pahnih cu Kap aw henuh tiah a fial nan an kap ngam lo.\nJH San Uk\nCuvek tluk ih Nunnak Thisen thawn Kawlram zalen nak (Dar )rak tum Tu kan neih mi cu (NLD) Party Daw Aungsan Suh Kyi lawng a si . Kan Chinmi ralkap pawl ih an duhduh ih in ti ngam lo nak khal (NLD) Party pawl ruangah timi hi Mipi kan theih a tul .\nKhua hlan pi ihsin Ralkap Uknak sal kan rak tuar rei tuk ruangah (NLD)Ram duhdawttu pawl ih kum (4) sungte an tuan mi hi a Lang cut thei hrih lo tiih Mipi tampi ih an ngai nak a si.\nMipi ih theih sawn ding mi cu Kawlram ralkap ih Uk betnak ih Zalennak (DAR KHING ) in tum sak tu (NLD) hi tha pe lo in na um ding maw ????\nZiangruangah kan vote a tulnak san\n1.NLD cun ramsung mipi zawi miphun hman thleidannak a nei lo, Lungrual tei hnatuan thei khawm theinak a thupit ter.\n2.NLD cun Kawlram hi a kil kip ih thangso ter le mawi ter ding a thupit ter.\n3.NLD cun Chin/Lairam le Chin miphun lungkhat thinkhat pu ih thangsoter ding a tumtah ruangah Chin/Lai Ram cu Kawl in an tuahthatsak lo ding ti a hmuh ruangah . Chin/Lai mi diktak a si mi Pu. Henry Van Tho cu (Vice President )tiangih a hril, retnak a si.\nCun Chin/Lai ram le Chin miphun tungding tu ding le thangharh tertu dingin ,,Chinram Uktu dingah Chin/Fa diktak asi mi CM Pu Lian Luai a ret nak a si.\nNLD cun Kawlram hrang lawng a tumtah loih Ralkap kut hnuai ih Chinram/Lairam , Chinrawn,Lairawn ih Chin miphun kan zalen sinsin theinak le kan ram kan miphun kan thangso sinsin theinak ding khal ,,Hmai in hruaisak in , in kan dung khalin in sawmso vivo zel hi a si. Curuangah ramsung ramleng Chin miphun kan zaten NLD hi vote kan pek hrimhrim an tul.\nNLD Hotu Daw Aungsan Suh Gyi in ziangruangah Tlangpar mi Chin miphun hi in duhdawt ti nan thei maw ?\nMirang Uk kan si lai ah Tlangpar mi Chin/Laimi , KaChin ,Shan le Kaya cu Mirang ralkap in (Frontier Are ) tiah an rak ti ih ,, Ram 4 kawm mi kha Kawlram zate ih 47% a si .\nCuruangah Bo -Chuk Aungsan cu Mirang in (Frontier Area ) na kawm theilo dingah cun (Independence) kan lo pe lo ding tiah an ti tikah , (Aungsan )cun Tlangpar mi Chin/KaChin /Shan le Kaya kawm dingin lungkimnak a rak tuah. Aungsan ih a hnatuan tumbik cu Tlangpar mi thawn rualrem te’i hnatuan tlang hi a si .\nCumi cu NLD hotu Daw -Aungsan -Suh-Gyi hin a Pai thu kamnak ciing ringring in Tlangpar mi parah Duhdawtnak a nei ti langter tu ah Vice President le Chin ram Uktu dingah Kawl mi hmang loin Chin mi a run hman veve sawn nak a si . Hihi Mipi in kan theih a tul .. Culawngah NLD ih thatnak kan hmu fiang ding. – JH San Uk ih nganmi a si.\nPrevious Article CNLD “Chin Party” THUKEN – 10 (Chin miphun dam theinak Lamzin)\nNext Article NLD Party in Ralkap An Kutsung Ah An Ret Thei Taktak Pei Maw? by Ting Hlei Thang


Ka fanu unau hnih te, Thin nuamten cawlhahdam caamcin thlang uh – Patricia "Tissie" Owens | Falam Online Media\nMai` sungsuak fanu pahnih rori thattu, FBI Most Wanted mi pahra lakih telve Yaser Abdel Said cu kum 12 sung rori an hawl hnu ah a relhnak Justin, Texas ah Palik in an kaingaih thu an phuang.\nYaser Abdel Said cu Sinai, Egypt ram ah a piang ih 1983 kum ah Tlawngta visa thawn US ram ah a feh. 1987, kum 30 a si ah Patricia “Tissie” Owens (kum 15) thawn an nei aw ih hell ram innsang an din thok.\nAmah hi a hlan ah nupi nei zo a si ih fanu pakhat a nei. Patricia thawn fapa pakhat le fanu pahnih an nei ih 1997 kum ah US ram mi sinak a co.\nA fale a control zetih an mai` muslim Daan vekin a fale a ṭhanglian ter tum nan, hnamdaan danglam US ram um an si vekin a fale pahnih (Amina le Sarah) cun zalen zet ih um an duh.\nThinlung sual hrimhrim mi a siih a fale a nupi khal, kut a thlak hai ringring. Taksa pem seksek in tlawng a kai ter ṭheu ih “kan zahmawh khal in sawh sak ṭheu” ti`n a fanu Sarah cun a rualpi pawl hnen ah email a kuat dah.\nA fale theiloin video a zuk thup hai ṭheu ih hna an ṭuan nak hmun tivek tiang thlunthup in video a zuk thup hai. A fale a control tuk ih an aw tivek khal a record thup ruangah khawtlang phone khal a fale in an hmang ngam lo.\nA fale a hrem dan cu a fa nu Sarah in a rualpi hnen ah email a kuat ih a ngan mi cun milung a zuur ter.\n“Ka pa in hlawhhlang vekin in zoh. Kut in thlak ringring ih kan zahmawh tiang in tham sak. Amina kum 16 a kim ah ka pa in Egypt ram ah a hruai ih, kum upa, a mai` rualpi thawn a nei-aw tertum nan Amina in a duh lo.”\n“Tlawngkai ṭheh in dawr ah hna ka ṭuan phah ṭheu ih ka hnaṭuan lai khal video in zuk thup ṭheu. Customer na biakdan na mithmai paan tuk tiin hnizuamzi in na um ringring in ti ih zaan khat cu napin in thawi. Cuvek ruangah ka lo that hai ding in ti. In that taktak ding ka zum” tiah Sarah cun a rualpi hnen ah email a kuat.\nAmina cu Taekwondo a zir ih cunah hmun ah Joseph Moreno timi tlangval tleirawl thawn an uar awk. Apa a ṭih tuk ih ramleng khual a tlawng sung khalah a tlangval pa a tong ngam lo. “Ka pa in hmaanbilu thawn in bih pang ding” a ti. Phone thawn khal a biak ngam lo. Ca voikhat a kuat mi te cu a pa in a kaingah ih nasaten a hrem. Amina cun ka mitthlam ih um mi men a si a ti nan a pa cun a zum lo ih napin a thawi ruangah a phuangaw thluh.\nCuih ṭum in a tlangvalpa thawn an tlaan thup ding phang in, an umnak inn thawn peng 20 hlat nak Lewisville, Texas ah a ceer pi hai.\nCuih hmun an ṭhawn hnu khalah a hrem hai ringring. An it that lai tivek khal a hur zawng in video a zuk ṭheu. A nupi khal a ui-re san. Fala dang paruk a kop ti`n a nupi Patricia in Palik hnen ah a sim leh.\nA sual an celh nawn lo ih an nufa thum ten Oklahoma ah an tlaan thup. Cuih hmun in Patricia in a pasal Yaser Abdel Said cu voikhat te a call pang ih cuih ni thok in ni tinten kirsal dingin a leem hai ringring.\nA fale pahnih cun kirsal an duhlo nan Patricia cun “kan kir khalle na pa hnen ah nan um lo ding” ti`n a ti hai ruangah Texas ah an kirsal.\nPatricia cun remaw lungrual ten kan um thlang ding ti`n a pasal ih a bum mi cu zum ih a fale cu a kirpi sal. A fale hnen ahcun reilo te lawng kan um ding ih hmundang ah kan nufa thum ten kan ceer ding a ti.\nCutin, a pa hnen ah an um sal ih a pa cun nun thar thinlung thar nei mi bangin Sarah (kum 19) le Amina (kum 18) cu kum thar ni, 1 January 2008 ah rawl ka lo do hai ding a ti ih Texi a mawng mi thawn a suakpi hai.\nZaan khawthim hrawngah 911 emergency hnaṭuan pawl in call an dong ih tleirawl numi pakhat cun “in bawm hram uh, ka thi zik” a ti. 911 Ṭuanvonei pakhat cun “ziang nan cang” tiah a sawn. Numi cun “kapa nih in kap. ka thi zik thlang” a tiih “awi, a tawp hrih lo. ka duh lo, ka duh lo” tin a au ih a aw a tawp. 911 cun “phone na kai lai maw ka ṭong na thei maw? khawinah hmun ah na um” ti`n a sut ih khatlam phone cun mithi zik thawthawt awn lawng a lang.\nṬuanvonei pawl in Phone call nak zawt in an haawl lai ah Irving, Texas, Omni Mandalay Hotel leng, Texi colhnak hmun in 911 call an dong lala. A hmun an va thleng cu meithal zuunhnih kap tuar Amina le zuunkua kap tuar Sarah ruak an va sar. Mithattu Yaser Abdel Said cu a rak tlanhlo zo.\nCuih ni in Mithat Yaser Abdel Said cu Palik in an hawl thok ih 2014 kum in FBI Most Wanted mi 10 lakah a hmin telh thok in a Lu man ah $100,000 an ben.\nCutin kum 12 sung rori an hawl hnu, 2020 August thlacem ah mithat Yaser Abdel Said, a thuptu a fapa Islam Said le mithattui` uu Yassim Said cu Justin, Texas ah palik in an kai.\nMithi tei` ni, Gail Gattrell cun “Muslim silomi Tlangval thawn an thlunaw ruangah “honour killings” lungput thawn a that hai mi a si” tiah CBS News hnen ah a sim.\nTu ah, Mithat Yaser Abdel Said, a relh danding tawlreltu a fapa le a uu cu palik kut sungah an um ih thuṭhensak dingin hmalaknak an nei rero lai.\nSarah (kum 19) le Amina (kum 18) tei` nu Patricia “Tissie” Owens cun “kum 12 sung, ka Thawpi` ka khawl mi cu tu lawng ah ka Thawsuak thei. Ka fanu duhnungte pahnih, thin nuamten cawlhahdam caamcin thlang uh” tin mitthli tlak phah in a sim.\nAn Thuanthu Video Documentary an tuah mi rak thlir ve aw….\n← Novak Djokovic a cangsual, US Open 2020 zuamnak in An Hnong – Video\nThantlang : JCB cangsual ah Nauhak 2 an thi ih mi 5 siizung thleng →\nCovid 19 karhzai cuangnak Melbourne khawlipi cu Thla 1 le hrek sung Lockdown nei ding


America Ramah HIV/ AIDS Tam - Chinland Today Media\nAmerica Ramah HIV/ AIDS Tam\nMarch 18, 2009 8:10 pm·0 comments\nUS Cozah Health Department cun an ram khawpi tumdeuh pawlah HIV/ AIDS natnak a pung cakzet tiah a sim. Khawpi hrekkhat pawltla ah cun Africa ram khawmualpi ram kulh hnak hmanin a luarsawn zo tiah an simbet. Health Dept, ai awh tupawlcun himi natnak luarnak hmun pawlah midum pawlin an neitam cuangbikih. Washington DC tla cu Uganda ram thawn a danglam nak a umnawn cuanglo tiah an sim.\nUnited Nations leh US Centre For Disease Control and Prevention (CDC) cun HIV/AIDS natnak hi a pungcak zetih minung kum 40 ihsin 49 karlak minung pawlin an nei tambik tiah an sim. US ram hmun tinkim ah hin Cancer natnak tuar hnakin HIV/AIDS natnak tuartu an tamsawn zo tiah an simbet.\nPakistan Ramah Bomb Puak\nMizan sunah Pakistan ram khawpi pakhat Rawalpindi ih Garrison City ah thihcilh Bomb a puak sal lala ih Minung 14 an thizo ih midang 20 lenglo in hriamhma an tuar. Hi hriamhma tuartu pawlhi Sizungah ret an siih hriamhma tuartu lakah bese zetzet an um ruangah mithi an umbet menthei tiah zum asi. Hi Bomb puakhi Pir Wadhai Chowk vengih khawlak Bus tawtzet sungih puak asiih.A hmunah minung 9 cu an thicih ih midang 5 cu sizung thlen hnuih thi an si.\nPalik pawlin an simnakah himi Bomb puaktu ih lu tan khal Bomb puahnak hmun kiangte ah sar asi tiah an sim.Hi Bomb puak hin a kiangkapih rak um Car ziangmawzat khal a tisiat. Pakistan Interior Minister Rehman Malik cun hi bomb puakhi an ram Supreme Court Chief Justice an bantermi pawlin an hna ttuansal dingih Cozah an nawrnakih mitampi punkhawm nak hmunih puahter tum an si nan A Bomb paitu hin a tumtah nakhmun a thlenhlan ah a Bomb paimi hi a ti puakpangih a tumvekin a hlawhtling lo tiah a sim. Pakistan Intelligence pawlcun an ramsung khawpi hmun tinkim ah Tapung pawlin Bomb puah an tum ti an thei ruangah ramsung hmun pi pawimawh leh mipi vangtlang punkhawm nak hmun ah Scurity thazet ih retbet vivo a si ding tiah Interior Minister cun a sim.\nMadagascar Ram Buainak\nIndian Ocean, Africa ram naihlam ih ummi Madagascar ram khawpi Antananaviva, ih an President Marc Ravalomanana, ih Inn pakhat cu Mizan sunah an ram ralkap minung 100 hrawngin an kap ciamco ih.Hi President ih Inn kiltu Scurity pawlcu an tlanhlo thluh ih cumi hnu ah hi ralkap pawlhin an ram Centre Bank khal an lacih asi, Tu ah hin an President Marc Ravalomanana, hi an khawpi Antannanaviva, ihsi Km 15 hrawngih hla ah a relh laiih a mah Support tu minung tampi in an killai asi.\nAn ram Opposition Party hotu Andry Rajoelina, kum 34 micun an ram Cozah thar dindingih mipi thlawpnak a hmuh thu a puangih. Ralkap pawlin an President pai Inn an kahcu Ralkap cahnak hmangih Cozah hlawnthlak tumnak asilo ih.An President Marc Ravalomanana, cu an ram hruai vivo tu ah mipi Support tu a neilo ti langfiang tertu asi ati.\nHimi laiah President Marc Ravalomanana, ih thupuangtu cun Ralkap cahnak hmangih President hlawnthlak nak humhim dingin UN leh Africa Union pawl a dawr rero lai ati. Africa Union khalin ralkap Cahnak hmangih Madagscar, ram President hlawnthlak an tumcu a sawisel zetih Madagascar ram mipi cu an ramdan zahthiam dingin an ngenhai.\nMadagascar ramhi ram retheizet leh mipi vangtlang dinhmun niamzet vemi asiih Cozah hngetkhoh khal a dingsuak reithei dahlo.An ralkap pawlkhalhi an lung a rual cuanglo ih tui an President duhtu leh duhlo tu an umve ih an Preisdent cun a nunnak cu a derthawngzet asi tiah sim in, ka thihkhal asi len ram hrangah kathi dingasi tiah asimbet.


NUG Cozah Le Chin Ralkap CNF In Lungkim Tlangnak Hminkhen An Ngan – Vapual Auaw\nMyanmr ram ralkap uknak dokalh dingin le Federal Democracy uknak thlengsuak dingin NUG cozah le Chin ralkap CNF cun lungkim tlangnak hminkhen an ngan fel tiah NUG in tuini May 29 ah mipi theihternak an nei.\nLungkim tlangnak ahcun pawlkom pakhat le pakhat sinak theihpi aw in khat le khat upatawknak tlunah ralkap uknak do tlangin, Federal Democracy uknak thlengsuak dingin tuantlang ding timi a tel. Cumi lo thildang thupi zetzet khal remawknak an neih nan, ralkap uknak cu lungrual zetin an do tlang ding thu le Federal Democracy hrang an zuam tlang ding cu mipi an theihter hrihmi a si.\nPawlkom pahnih thurelnak ahcun NUG lamin Vice president Duwa Lashi La , PM Man Win Khaing Than ,Naing Htoo Aung le U Yee Mon pawl an tel ih CNF lamin hotu lubik Pu Zing Cung, hotu sang Pu Lian Hmung Sakhong le Sui Khar pawl an tel ve tlunah midang hrekkhat khal an tel a si.


Mopa A Busy Tuk Ruangah Mopuai Ah A Tel Thei Lo, A Zuk Thawn Kutsihnak An Tuah – Meifar\nMopa A Busy Tuk Ruangah Mopuai Ah A Tel Thei Lo, A Zuk Thawn Kutsihnak An Tuah\nAugust 27, 2021 admin Lawrkhawm 0\nAfrica, Nigeria tlangval pakhat cu thilṭul neuhneuh tuah ding anei tamtuk ruangah nupi a neih ni khalah a tel thei lo. Nidang ih an tuah ding asikhallen a man cuang lo ding ruangah a fala le a zuk lawng kutsiahnak an tuah.\nRam dangdang ih um an si ih online fehtlang in an duhaw, cutin an biakawk rero hnuah neiaw dingin an reltlang. Asinan, an neihawk ni ah a tel thei lo ding ruangah sumpai le a zuk a kuat ih cutin mopuai an tuah.\nVivian Chizoba timi in a facebook cahmai ah “Facebook fehtlang in an tongaw ih an biakawk rero hnuah neiaw dingin an lungkim. Asinan, mopa ding cu ramdang ah a buai tuk ruangah ara thei lo.\nAn mopuai hrangah sumpai le a zuk lawng arun kuat, nupi neihnak mopuai khal ih tel thei lo ding khop ih buai cu ziang vekin a busy ding ti ka theicak tuk. Hivek neihawknak hi nan cohlang thei kem maw?” tin a tarlang.\nOnline mipi ṭhenkhat in bumawknak cikhat a si ding an ti nan sumpai a kuat ruangah a busy ngaingai a si ding. Mopuai cu pakhat le pakhat zumawknak le cohlang awknak men a si titu khal an um.\nA Tlangval An Vel Ih Fala An Pawngsual\nRalkap In An Kap That


Tho in Din Uhsi! - Chinland Today Media\nAugust 21, 2012 11:16 pm·0 comments\nBible Siar Ding: Nehemiah 2:11-18\nJerusalem khuapi kulhnak phardawl pawl cu din saal uhsi la\nkan thangsiatnak hi rehter uhsi!\nNa nunak buaizet ih a um caan ah le ziangtinkim na kiangkap ah siatral le tlu sawn ih a um celcel tikah ziangtivek in na lehrul?\nNehemiah cu Pathian in Jerusalem khuapi kulhnak phardawl pawl cim le siatbal thluh ih a ummi dinsuah saalnak ah hotu dingih Pathian ih ttuanvo a peklai ahkhan ramdang mi siangpahrang ih sabiti in ding petu (cupbearer) timi acozah hnattuan dinhmun saang neitu bawi upazet a si. Anih in ziangti’n a ttuanvo tumpi cu hram a thok?\nA hmaisabik ah, ni thum sung rawl ul thlacamnak nei in thil ttulmi pawl a ngaituah. Cun ruahnak bang awmi, thilti le ttong ih ralringzetmi pawl hril in thil umtu daan a zingzoi, ih thilcangmi vek cekci in tluangzet le supmi nei lo ih ttong thei pawl hril in a hnattuan dingmi zohfel cianak a nei. A netabik ah, Pathian ih hnattuan tumpi ttuan dingih a pekmi ah mipi pawl lungthozet ih tel ve dingin a sawm hngai. Mipi in ziangti’n an let? “Tho uhsi la din saal uhsi,” an ti (Neh. 2:18).\nPathian cu A Kawhhran le kan nunnak dintu Innsak thiamzet Bawipa a si. Sihmansehla, a caancaan ah kanmai’ hril sualnak asilole kan kiangkap thil umtu daan pawl ruangah kan nunnak cu dungtolh in a siatbal ttheu ih rem tthat kan ttul. Nehemiah ih thilti daan karbak pawl hi mi bulpak nunnak, mibur pawlkom hnattuannak ah le thlaraulam cangvaihnak khal ah hman theih dingmi hlir an si.\nHarsat buainak pawl cu nunnak sungih telmi an si. An karhzai vingvo tikah, mah le mah zaangfak aw in kan taalbuai ciamco thei, asilole kan nunnak innsak thiambiktu Bawipa ih hruainak thlun in, “ka tho dingih ka din saal ding!” kan ti thei.\nVancung ih um kan Pa, Na lamhruainak thlun loin keimahte riahsia in ka um ttheu, Ka nunnak siatbalmi pawl dinsuah saal thei dingin i cakter hram aw.\nKa nunnak ziang zawn ahso zoh mawi lo ih a um? Ziangti’n si tuni ah Bawipa ih kawhnak ngai in nun dinsuah ka thok thei ding?


“Na Mang Ah Rul Na Hmu Asilen A San” – Meifar\n“Na Mang Ah Rul Na Hmu Asilen A San”\nDecember 8, 2021 admin Lawrkhawm 0\nMang thuhla zingzoitu Lauri Loewenberg in, “Ramsa lakah rul hi mang ah kan hmu tam bik. Minung kiangih um ringring, innvulh uico, zawhte aiin rul hi kan hmu tam sawn. Rul cu tur nei a si ruangah mang ṭha tuk cu a si lemlo ṭheu” a ti. Lauri Loewenberg ih simfiangnak…\n(1) Na mang ah rul na hmu ih na rak ṭih tuk: Na mang ah rul na hmu ih na rak ṭih tuk, na tlan ciamco. Rul in a lo dum asilen a takram ah ralrinten um aw. Miṭha lo maw, damlonak, boruak ṭha lo cu na lamah ara pan rero lai ti a lo khihhmuhtu a si.\n(2) Na taksa parah rul aum: Rul in na ke arak ngerh, na hngawng a ngerh. Na taksa parah rul arak um asilen na harhdamnak a ṭha lo. Na taksa sunglam a diklo, na thisen fehdan lamzin a diklo ti lo simfiangtu a si ih na harhdamnak a ngai poimawh zet a ṭul.\n(3) Na mang ah rul na hmu leuhleuh: Na mang ah rul na hmu leuhleuh asilen na kiangkap ih um pawl lakah fimkhurten tlangleng aw. Na hnaṭuanpi, na nupi/pasal karlakah remlonak, huatawknak aum ti lo simtu a si. Asilole na kiangkap ah boruak sia a herkual rero lai ti lo simtu a si.\n(4) Na mang ah rul ṭihnung zet na hmu: Na mang ah rul ṭihnung zet, tursia nei pawl na hmu asilen na hringnun ah red light aum ti lo simtu a si. Miṭha lo, boruak sia in a lo naih vivo ti lo simcia tu a si ruangah ralrinten tlangleng aw.\n(5) Na mang ah rul ṭihnung lo na hmu: Na mang ah rul ṭihnung lo, tur nei lo pawl rul na hmu. Rul na hmu nan na ṭihnung lo tuk asilen a takram ih na ṭih zet mi thil cu na zum vek arak si lo ding, na zum vekin a ṭihnung lo ding. Miṭih zet mi na nei, boruak sia tong ding na ṭih tuk nan na va tong ngaingai ahcun zianghman arak si lo. Ṭih ding zianghman aum lo ti theihternak a si.\n(6) Ihkhun ah rul na hmu: Ihkhun ah rul na rak hmu asilen na pomlai nupi/pasal karlak ah thilṭha lo, thildik lo aum ti lo simtu ciikhat a si. A caan ahcun nangmah khal na nupi/pasal hrangah mi ṭihnung na si ti lo simtu a si.\n(7) Na hnaṭuannak ah rul na hmu: Zan na mang ah na hnaṭuannak ah rul na hmu asilen na hnaṭuanpi lakah nangmah lo remlotu an um. Hnaṭuannak ah buainak, sinpi lonak a thleng thei.\n(8) Rul-var na hmu: Ahmaisabik ahcun na rawng duhmi thawn khal tuait a ṭul, ṭhimnak ah rawng var na duh asilen thilṭha lam a si ih rawng-var na hua tuk asilen thilṭha lo lam khal a si thei. Na mang ah rul-var na hmu asilen nunghram thar na thoksal ding tinak a si. Asinan na rak ṭih tuk asilen na hringnun ah thlen awknak danglam zet aum ding tinak a si, pangaiten na hmu a si ahcun thilṭha lam a si ih boruak thiang thar na hawp cing ding ti lo simtu a si.\n(9) Rul-sen na hmu: Na mang ah rul-sen na hmu asilen ralring aw. Na hringnun ah red light aum ti lo khihhmuhtu a si, na kiangkap um minung asilole boruak umdan kha zohfiah vivo in thil tuah aw.\n(10) Rul-hring na hmu: Rul-hring cu thikthusia lam a khihhmuh. Na kiangkap um pawlin an lo thik, asilolen nangmah in na thik tla a si thei. Na hringnun ah thikawknak a thleng cing ding, asilolen a thleng zo khal a si thei.\n(11) Rul in a lo cuk: Rul cu an ngainat um lo zet, rul cu boruak ṭha lo, damlonak khihhmuhtu ciikhat a si. Asinan, na mang ah rul in arak lo cuk asilen na damlonak, boruak siava cu a ziaum thlang ding ti lo simfiangtu a si. Mang ah rul cuk tuar cu thilṭha lam a si thung.\n(12) Rul in midang arak cuk: Na mang sungah rul in midang arak cuk asilen rul cuk cu thilṭha lam a si tin kan tarlang zo kha. Cun zanmang ah midang cu kanmah tinak tla a si ṭheu, zanmang ah kanmah cu direct ih kan langlo caan khal aum\nSwitzerland Ram Ah Mah Le Mah Thataw Duhtu Pawl Cu Zianghman Naa Tuar Ṭullo In Thatawknak Cet’Bawm An Tuah\nKalay Mipi Kilhimtu Pakhat Cu A U Ruak Vui Dingin Ava Tlung Ih Ralhrang Pawlin An Kai >>>


Ralkap In Lo Hnaṭuan Pawl Hnenah Ni Hoihpar (Nicia) Cing Dingin An Fial – Meifar\nRalkap In Lo Hnaṭuan Pawl Hnenah Ni Hoihpar (Nicia) Cing Dingin An Fial\nBago Division, Shwe Kyin ramsung ih lo hnaṭuan pawl hnenah ralkap in “Tuikum cu ni hoihpar (nicia) cing uh” tin an fial. Shwe Kyin thlanglam ih um khua pawl cu hanghnah hangrah ih pumcawm aw ṭheu an si.\nRalkap in “Tuikum cu ni hoihpar nan cing ding, zung ah ni hoihpar cii ra la uh” tin an fial. Tualsung mi pakhat in “Ni hoihpar cii lak in fial, ṭhenkhat cu an la duh lo nan ralkap pawl an ṭih ruangah an va la” a ti.\nShwe Kyin thlanglam ih um pawlin an leilet ah ni hoihpar an cing dah lo. An leiram ah mipee, fanghma, dawnfawh (dawnzuk) le hanghnah hangrah pawl an cing ṭheu.\nLeilet hnaṭuan pacang pakhat in, “Kan khua kiangkap ih um pawl cun ni hoihpar cii an va la lo. Kan leilet a si ih kan duhduh kan cing thei, kan leiram thawn a milaw mi lawng kan cing ding. Ni hoihpar nan cing ding tin in fial cu lo hnaṭuantu pawl in nehsawh tum a si” a ti.


ASiat Thei Lomi - Chinland Today Media\nAugust 22, 2009 11:54 am·0 comments\nAmah cu milai tuahmi Nunphung le Daan in puithiam cang mi a si lo;\ncem ni nei lo nunnak ih huham thawngin a cang mi a si. –Hebru 7:16\n– Saam 110-112\n– 1 Korin 5\nBoruak zingzoitu cet leilung ih a kir saal tikah a ranglam cu aw ih a feh rangmi hnakin a let 25 in a rang sawn ih a satlam cu Farenheit 3000 lai a saa. Curuangah kaang lo dingin lei tlap tete 34,000 thawn a tanglam an kham. Cuih lei tlap tete pawl cu a siat thei lomi, caktuk ih a rawt awmi cet kaang lo dingin khamnak a si.\nThihnak le siatralnak hih leilung tlunah a siat thei lomi thil taktak cu a um lo. Bible in a siat thei lomi nunnak thu in sim. Jesuh Khrih le Daan ih hnattuannak tahtthim in, “Amah cu milai ih tuahmi nunphung le daan in puithiam a cang mi a si lo. Cem ni nei lo nunnak ih huham thawngin a cang mi a si,” (Heb. 7:16) a ti tikah a hmanmi Greek ttong “cem ti nei lo” hi “siat thei lomi” ti a sawh.\nMessiah cu kan puithiam saangbik a si ih kan sualnak ruangah a puithiam hnattuan kha a nunnak pek in ttuan a ttul. A thawh saalnak in sualsir ih a zumtu hmuahhmuah hrangah kumkhua luatnak in pek.\nHarhdamnak, pehtlaihnak le sumpai kan sunral tikah kan nunnak siatral vekin kan tuar ttheu. Zumtu cu zianghman in Thutak (the Truth) thawn in tthen thei lo. Khrih thawn kan pehzom awknak in a siat thei lomi a nunnak in ttawm ding thu in kam zo a si (John 14:19).\nMangbangza ni, tuarnak hmuahhmuah a cem ni,\nA sunglawimi taksa ruangpi cu amai’ taa a bang ding;\nPathian uknak sungah siangpahrang le puithiam kan si ding,\nA tokham kiang cu upatnak le sunlawinak thawn a khat.\nPathian kut sungih a kilhimmi pawl cu,\nzianghman in a hnin thei hngai dah lo ding.


MIPI 3500 HMANGIN KAWLRAM ZUK TUAH – Times Of Chinland\nFebruary 13, 2018 admin1 Myanmar 0\nVei 71nak Kawlram Republic Day ah tlawngta pawl le khawsung mi pawl thawn mi 3500 hrawng cun Kawlram zuk suai in World Record tuah thei tumnak cu Magwe khawpi ih Bualrawn pi ah February 12 ah Telenor Myanmar hohanak in an tuah.Bualrawn sungah a saulam pi 234,a vang pi 106 sungah mipi 3500 cun Kawlram zuk cu an suai ih Rampi hla an sak hnuah minute ruk sung cangkhai loten an um ti si.\nTelenor Myanmar Ltd ih External Communication Manager Shwe Yinma Oo cun,”Magwe khua ih kan tuahnak san tampi a um mi sung ihsin Rampi zalennak latu Aungsan ih suahnak Natmauh umnak ramthen khawpi a si ruangah tuvek ih kan tuahnak a si”tiah a sim.Hi Guiness World Record lut ding zuamnak rampi zuk suainak ah Magwe ramthen CM Aung Moe Nyo,Vuanci U Myint Zaw le Dr Khin Maung Aye le Telenor Myanmar Ltd ih tuanvo neitu pawl cun Rebon cep in onnak puai cu an tuah.\nNetabik World Record tuahtu cu 2016 kum ih mi 811 ih Africa zuk an suai mi a si ih cumi neh ding rori in Magwe khua ah mipum 3500 rori in tuvek ih kan tuahnak a si tiah tuanvo neitu pakhat cun a sim.Hi Rampi zuk suainak ah Magwe ramthen Cozah lam ih Upa pawl an telkim zet ih tui zuksuaitu pawl cu Phunsang tlawngta pawl,Khawpi sung mi pawl le Lailam ihsin teltu pawl an si tiah tuanvo neitu lam cun simnak an nei.


VCTH | Archive | Biazai\nHome » Archives by category » Biazai\nPa Sia na duai lo!\nPosted on November 15, 2015 by vcth and saved under Biazai\nNa duai hrih lo Falam Pa Sia! Pacang ruangrai thalo zo nih kan ti ngam Pa Sia thei lo um lonak Kan falam Ram Falam Khua ka khua Pa Sia nih a ham Pa Sia, na nung sung rawllo in na um lo Falam Vankau Cinmual deng tiang an lo…\nComments Off on Pa Sia na duai lo! / Continue reading →\nPosted on November 5, 2015 by vcth and saved under Biazai\nlasiiang Mangbang vansang ih ka um caanah Dawtnak vanruah rung sur hram aw Zangfahnak pawlin in tlansan caanah Zilthli nem bangin rung leng hram law Thinpitnak pawlin ka sangkate in in thlir caanah Lungdaih hnangamnak in hngilh hlah aw Ka lungkuainak, Ka san tlai lonak Sangka Na hnenah Leikil khatin…\nComments Off on Thlacam / Continue reading →\nPosted on November 3, 2015 by vcth and saved under Biazai\nNa miphun Na kiangkap Na pawl Cu pawl ruangah Ka lo duh mi silo nan Ziangah cumi pawl ruangah Kan hlat awk ding Ziangah…….. AiThangVel…\nComments Off on Ziangah / Continue reading →\nHlei-ruk thawn nun ka zuam lo ruangah, Tlap-khat te vun zuuk bet ing khawh, Zaa-sawm a kai. John lsl Source: : “Han-pyat-chin”…\nComments Off on 21 / Continue reading →\nKan duh awnak hnak ih tum sawn mi Dawnkhamnak hi ziang a si? Ka thei lo. Na thei lo. Puarthau hngalnak bawm rit ṭhum ta lo in Nunram thaap tiang kan hlaan aw. Na fiang. Ka fiang. Rii khammi riin sung tla kan lut. Na thei. Ka thei. Atu A…\nComments Off on Ikran (ii-ka-ran) / Continue reading →\nPosted on November 2, 2015 by vcth and saved under Biazai\nKhuahlan ahcun Mirangpawl cu SAL tuah dingah Kan hnen an ra. Tusan ahcun SAL ttuan dingah Kanmah rori in…………… Lian Do Dal…\nSalai Ram Ling Hmung Hnen Cakuat\nPosted on December 22, 2014 by vcth and saved under Biazai\nSalai Ram Ling Hmung ih in liamsannak kum 9 kim upatnal\_k le hngilhlonak ah Mai Zung Len Cer ih ngan mi le siarmi “Salai Ram Ling Hmung Hnen Cakuat” timi biazai siar phah le ngai phah in caan kan hmang tlang pei. [Audio clip: view full post to listen]…\nComments Off on Salai Ram Ling Hmung Hnen Cakuat / Continue reading →\nPosted on April 18, 2014 by vcth and saved under Biazai\nArsi ek tlak Nang na hngak A bak Duhdawtnak Lasiiang…\nComments Off on Laksawng / Continue reading →\nNun Daan Thiam\nPosted on September 4, 2012 by vcth and saved under Biazai\nHarsatnak ruangah, Na mithli a tla le A lethnih in a karh ding Harsatnak kha, Na hnihsan men a si le Thli lakah a hlorel men ding. If you cry at trouble, it grows double. If you learn to laugh at trouble, it disappears like a bubble …\nComments Off on Nun Daan Thiam / Continue reading →\nKa Lo Hruk Ter Ding Mi “Ring”\nPosted on June 19, 2011 by vcth and saved under Biazai\n. Kan kun tlang thlang ding. Na hmai ih puan zar ka ong thlang ding. Duhmi na kut keh lei nau-um zung ih Ka lo hruk ter ding mi “Ring” . I ngaihthiam ringringtu na si. Ka lo ngaihthiam ringring ve Ka ei ding mi na suan rawl . Ka…\nComments Off on Ka Lo Hruk Ter Ding Mi “Ring” / Continue reading →


Krung Thep Thai Cuisine Make You sick? Get Help Now\nKrung Thep Thai Cuisine, North Halsted Street, Chicago, IL, USA\n“Felt really nauseous within 5 minutes of consuming meal that constested of noodles, chicken, and broccoli. Started having non stop diarrhea and throwing up followed by chills”\nReported: Mar 20 2018 at 11:19 AM


Duty laiih sex tuahtu palik nu hnatuan suah | VCTH\nDuty laiih sex tuahtu palik nu hnatuan suah\nHome » Thuthang » Leitlun Thuthang » Duty laiih sex tuahtu palik nu hnatuan suah\nBy vcth on November 28, 2015.\nRockdale County Department ih sheriff nu Lorretta Hernandez, kum 39, cu a duty caanah sex a tuah ruangah le radio call a kai duhlo ruangah hnatuan suah a tong.\nHernandez, kum 39, cu voithum rori duty caan ah sex a tuah ruangah le palik uniform thawn motor sungah hi tin a um ruangah daan a buarter ih khing (tazacuai) a si. November 27 ah Hernandez cun palik sinak in a mahten a suak thu a phuang.\nHernandez tla in radio call a kai duhlonak cu palik mawtaw parah sex an tuah laifang a si ruangah tiah a phuang. Hi palik nu cu duty lai ah sex a tuah hi voikhat lawng silo. Palik mawtaw parah voikhat, private dawr sungah voikhat le palik uniform thawn voikhat tiin voi 3 an kai ngah.


CDF – Zotung in a ralkap 45 a bangter - Falam Online Media\nCDF – Zotung in a ralkap 45 a bangter\nCDF – Zotung pawlkom lakah kum thok lam ihsin buainak napi a suak ih kan dung June 10 khalah Sakhaan luhcilhawknak tivek tiang a suak dah zo.\nCDF – Zotung tatyin 1 Sakhaan luhcilhtu cu CDF – Zotung deu pawl an si ti`n Chinland Defense Force – Zotung Organization (Supreme council) in June 13 ah thu an suah ih, Sakhaan luhcilhnak ih hruaitu le dungthlun zate telin mipum 45 pawl cu CDF – Zotung ihsin kumkhua in kan dawisuak tiah thu an suah.\nCDF – Zotung ihsin an dawisuak mi ralkap hruaitu hi Ro Thong Ling, Pa Bawi, Aa Bawi, Moses, Benjamin, William tipawl an si ih, CDF – Zotung Organization phung daan an pahbal hlei ah ngaithiam theihlo sual an tuah ruangah an dungthlun hmuahhmuah thawn CDF – Zotung ihsin kumkhua kan dawisuak ti`n an tarlang.\nCDF – Zotung Organization (Supreme council) in cupawl sual a puh mi cu …\n1. 2022, February 23 ah CDF-Zotung, Zotung Organization (Supreme council) bylaw kan ṭhiat bal ti`n an phuang.\n2. 2022, February 23 ah CDF-Zotung, Zotung Organization (Supreme council) in official Commander in-chief kan pe mi cu a sinak kan hlit sak ti`n an phuang.\n3. CDF-Zotung, Zotung Organization (Supreme council) hnaṭuan nak hrang NGO pakhat in kyat ting 50 a hlu mi cu CDF-Zotung pawlkom hmin in an suah ih tlunlam thuneitu an pe lo hlei ah tu ni tiang paisa cazin in hmuh lo.\n4. 2021, September 26 ah Ro Thong Lian cu CDF-Zotung aiawh in CJDC ah kan thlah nan, cuih hmun ih thurelmi pawl report pek sal nak nei lo in a um. Curuangah CJDC palai a sinak kan hlit sak nan a hrokhrawl zawngin a pehtlaih sal ih tuni tiang CDF-Zotung palai vekin a thupten a cangvai.\n5. Ralthuam leinak hrang ti`n CDF-Zotung hnen ah Ro Thong Ling in kyat ting 1500 a rak suah nan ralthuam lei thu le paisa cazin ceek fel a duh lo.\n6. 2022, June 10 ah CDF-Zotung, Zotung Organization (Supreme council) tatyin 1 cu Gangaw PDF pawlkom pakhat thawn kopaw in an luhcilh.\n7. Zotung ram khua pawl ah vak in khawmi hnen ah CDF-Zotung, Zotung Organization (Supreme council) zum lo dingin mipi an bum. Khawmi hnen ah inn 1 thawng 5 an khong.\n8. Tlunlam thupeknak um lo in Zotung ram pawl ah ceek gate an ong ih mipi le khualtlawng pawl hnen ah an mah hrang liolio sum an khong.\n9. Zotung miphun hrang dothlengnak ah CDF-Zotung, Zotung Organization (Supreme council) thawn lungrual ten hnaṭuantlang sawmnak an cohlang lo hlei ah mah le mah doletnak, ngai thiam theih lo sual an tuah ruangah tlunlam ih tarlangmi le an dungthlun zate cu CDF-Zotung ihsin kum khua kan dawisuak ti`n CDF-Zotung, Zotung Organization (Supreme council) cun June 13 ah thu an suah a si.\nCuhleiah Sakhaan an luhcilh ṭum ih ralthuam an lak mi pawl ni 14 sungah kimciangten in ap sal lo cun netahnu ih thil cang ding mi pawl ah CDF-Zotung Organization in ṭuanvo a la lo ding ti`n thusuahmi ah an ngan tel.\nMah le mah Sakhaan an luhcilhaw ṭum ah AK le rifle telin meithal zuun 6 le zian 1000 an la tiah theih a si.\n← Falam ah Tlawngta hringhronak ca tar ruangah nauhak pawl Tlawngkai ngam lo\nRalhraangbawi Min Aung Hlaing in Tlangpar hriamkai hruaitu pawl a Leem lala →\nFalam : Nikhat ah Covid mina pahnih rori`n in cem san


Myanmar Covid Tanpinak Dollar Tan 350 Military Council-in An Eiruk – Thechinlandtoday\nMyanmar Covid Tanpinak Dollar Tan 350 Military Council-in An Eiruk\nadmin July 17, 2021 Leave a Comment on Myanmar Covid Tanpinak Dollar Tan 350 Military Council-in An Eiruk\nMyanmar-ah covid-19 a karh tuk ruangah ram dang ih sin luh dingin UN palai pawl theihter a si zo.\nFebruary ni 1, Ralkapin cozah nak a lak hlanah khan covid-19 hrang tiin ram dang dang ih sin an pek $ Tann 350 cu Military council pawlin um zia nei takih hmang dingin, UN, Myanmar Human Right palai Tom Andrews cun tihni sunah khan rel suakin a nawr cih a si.\nHi mi pawisa hmannak ding hi mipi pawl convid lakih kilhimnak, control leh enkawlnak an pek danah ziang hman hmuh ding a um lo ih, Ralkap bawi pawl ih eiruk mi ah a tel zo si lo maw tih cu mi hrekkhat ruah dan a si.\nUN, Myanmar Human Right ngaihtuahtu pawl cun ‘hi mi tanpuinak sum fai hi covid hrang lawngih pek mi a si ih, cu mi hrangih hman suah a si theinak dingin a sim cih. Ralkap cozah hnuaiah covid dinhmun hi a luar sin sin ih, mipi pawl harsatnak an tawng rero a si, tanpi dingin ram dang mi pawl an lut zang zang a tul thu a sim cih,\nTom Andrews rori khalin, Covid-19 hrik thar ruangah hin Myanmar mipi pawl nunnak an a liam ih, Military council pawl hnatuan dan cu kan rin lo zet ih, ram dangin an bawm lo cun an thi tam tuk ding tiin a sim cih.\nUN, Human Right ngaihtuahtu pawl cun July ni 7 ah khan Geneva, Human Rights Meeting-ah ram dang thawn hnatuan tlang a pawimawh thu an sim ih, Military council pawl cun an ngaihsak kan ring lo. Mipi pawlin covid-19 vaccine injection tiangin ralkap pawl an rin loh thu khal an sim cih a si.\nHitiih ram sung mipi pawl an thih tamhlan ah ram dang dang pawl thawn tuantlang a tul nasa ih, Thawngin ih um hnakin thawngtlak member an tam sawn ih, an thlaphang nasa ih, ralkap pawlin mipi pawl an ngaihsak lo ruangah mithi an tam sin sin.\nMon Ram Kulh Ceihthu Peng Ah KNU Le Rallokap An I Kap I Rallokap Cu An Nawn Ko Hna Hih →\n← Tuchun Kawlram Chung Hmun Cheu Khat Thawngpang Cu A Poi Tuk Hringhran Ko e


Falam Ah Gallon Tingkhat Tlem Ti-inn Pali Sak Thok - Chinland Today Media\nDecember 1, 2017 2:42 am·0 comments\nFalam Ti-inn sak thok mi\nzuk – Pu Dar\nChin ramkulh Falam khawpi ah Gallon tingkhat tlem ti khawlnak innpi pali an sak thok tiah thu kan dong. Falam ih veng 8 pawl hrang ih sak ding mi a siih tiinn pakhat ah ting 1000 tluk cem dingih hisap mi a si.\nHimi ti khawlnak inn ih Tidai pawl hi Laiva ihsin lak ding mi a si. ‘Tiinnpi a tuum lam hi 40’, 40’, 12’ a si dingih MMK ting 1000 zikte pakhat ah a cem ding. Falam ih zakuat 8 pawl hrang a si dingih, Tiinn pali kan sak ding.’ tiin Falam Municipal Chairman Pu Dar Lian Uk cun a sim.\nTidai laknak ding hrangih pipe pawl khal an peh thok rero zo tiah thu don a si. Pipe pakhat le pakhat pehnak men lawng hmanah nazi hrek, minute 30 tluk a rei tiin Pu Dar cun a sim. A rei deuhnak san khal hngetkhoh zet le rinrah tlak ih a um theinak ding hrang felfai teih kan tuah ruangah a si titla in a sim.\nTuih tiinn saknak ding mi 2018 March thla hlan ih tuahfel dingih tumtah mi a si.#\nZuk Tidai Laknak Pipe Pawl an peh lai, Zuktu Pu Dar\nLaizo Khua Ah Falam Upa Le Ṭuanvo Neitu In Mipi Tonnak Nei\nVaar Lilawn Thar Sak Tum\nKAN RAM LE ROHINYA


Ralhraang SAC ralkap pawl mah le mah an mual phoh aw - Falam Online Media\nRalhraang SAC ralkap pawl mah le mah an mual phoh aw\nKachin ramkulh, Myitkyina peng ah mualphothlak zetin ralhraang SAC ralkap pawl mah le mah an kapaw ih mi 8 an thi tiah theih a si.\nThuthang dongtu KTM tarlangdan ah mi kap thattu ralbawi Aung Tan (အရာခံဗိုလ် အောင်သန်း) in a kut hnui ih um ralhraang ralkap pawl a kap that ih a hmun rori ah mi 6 thi in, a dang 2 cu siizung ah an thi ti a si.\nKahawknak a suak thok dan cu June 6 ah ralhraangbawi ṭuanvo neitu pawl in Myitkyina peng, Pyihtaung khua ih tatmadaw training center No 7 an vehvai ih, humvennak ṭuanvo latu ralhraang 10 pawl cu sii le zu ri in an rak um.\nCumi thu ah training center ih ṭuanvonei ralbawi Aung Tan kawk a tuar hlei ah hremnak an pe ruangah hngirṭeuin a kut hnuai ih ralhraang pawl a kap that.\n“Humvennak ṭuanvo latu ralkap pawl zu an ri. Riitsii an kol mi pawl tla an hmusuak thluh. Cumi thu ah ralbawi Aung Tan kawk a tuar.”\n“Ningzak thinheng zetin humvennak ṭuanvolatu zu le siiri ralkap 10 pawl cu a ko khawm ih a kap that hai. 6 cu a hmun rori ah an thi cih ih mi 2 siizung ah thi in, a dang 2 cu an tlanhlo. Amah khal pistol pakhat le meithalsau pakhat thawn a tlanhlo ve” ti`n ralhraang thawn naivaitu Hram pakhat cun KTM hnen ah a sim.\nTuhlan khalah hivek mah le mah kahthatawknak thuthang a puut darh tam zo ih, ramsung mipi le leitlunhuap mipi hmai ah lungrual le remdaizet vekih langtumtu ralhraang ralkap hrang ahcun mah le mah mual phoh aw rero vek a si.\n← Russia in Ukraine a luhcilh ding thu kan sim cia nan kan thu an ngai duh lo – Biden\nTili ih tlak mi Mawṭaw an phorh thei zo nan atotui` ruak an hmu thei hrih lo →\nFacebook Ca thlah mi ruangah Kawlram Dr. Kum 1 le thla 9 thawngthlak


Pakhat Bul Parih Thinlung Bunnak - Chinland Today Media\nJuly 15, 2009 10:57 am·0 comments\nZokhal siseh ka hnenah a ra ih a nu le pa, a nupi le faate pawl, a unau le farnu pawl le amah le amah khal keimah hnakih a duhdeuh a si ahcun ka dungthluntu a si thei lo ding. –Luka 14:26\nKum zabu 19 lai ih Czar Alexander II thahnak ah a teltu Karl Marx ih dungthluntu Nechayev in ca a nganmi cu: “Uk daan thlengh awknak a tuahtu cun a pumpak thuhla a ruat lo, sum khal a hawl lo, lungawi riahsiat a nei lo, kopmi a nei lo, thilri a nei lo, hmin a nei lo. Ruahnak pakhat le duhmi pakhat te a neihmi cu uk daan thlengh awknak lawng hi a si,” a ti. A ruahnak le tumtahmi sual hmansehla Nechayew cun thinlung tthentthek loin thil pakhat bul parah thinlung tak le thungai thlak in pum a pe aw.\nJesuh in a dungthluntu pawl hnen in pumpeknak dik a duh. Jerusalem a luhlai ah mi tampi in a dungin an thlun (Luke 14:25). Cumi pawl cun Jesuh ih dungthluntu ah an ruat aw men thei. Asina’n Jesuh in a dungthluntu taktak si cu a thu theih men hnakin mankhung pek a ttul zia: “Nu le pa duhdawtnak, nupi fanau duhdawtnak, mah le mah duhdawtnak le leitlun thilri pawl duhnak hnakin Amah duhsawn in A parah rintlak si ding” (Luke 14:26-33) thu a sim.\nKhuahlan deuhlai ah siseh, atu kan san ah siseh, Jesuh Khrih zumtu le a dungthluntu pawl ih kan theih dingmi thupizet cu kan nunnak ah Pathian cu a pakhatnak ah kan ret ringring ih leitlun thilri le midang pawl thawn pehtlaih awknak cu a phahnihnak ah ret ringring ding hi a si.\nJehuh in thinlung pakhat, ruahnak pakhat le duhnak pakhat thawn Amah lawng rin-umzet ih thlun dingin a dungthluntu pawl a ko hngai.\nMeisa run thlak aw, Bawipa, in tthangharh aw thla kan cam,\nLeilung a siat cuahcolai ah kanmai’ lamziin kan zawh;\nTumtahnak nei lo, duhdawtnak nei loin nikhat hnu nikhat,\nMeisa run thlak aw, Bawipa, in thangharh aw thla kan cam.\nJesuh kan duhdawtnak cu thlarau duhdawtnak tawhfung a si.\nA Nasasawnmi Khuakhannak\nRinnak cu a Hmunmi Hrihram a si


Obama In Mr Trump American President Tuanlo Ding Ti - Chinland Today Media\nFebruary 17, 2016 7:44 am·0 comments\nAmerican rampi president hrang dingih thehlar aw rerotu Donald Trump cu, America President Obama in America rampi president a silo ding tiah ka zum hnget tiah a ti.\nTufang te ahcun mipi hrekkhat pawl in Trump hi an duh zet ih, South Carolina ah tlacun hmai a hruai rero lai. Obama in hi thu hi, ASEAN ram pawl thurelkhawmnak an neih mi a telpinak hmun ih an suh mi a lehnak a si.\nTrum cun President a si theilo ding tiah ka zum. Ziangahtile American mipi pawl hnenah zumngamnak hngetzet ka neih ruangah a si. President hnatuan hi hnathupi tuk a siih thurel zuamawknak, bazar ih thilzuar thehlarnak le mi dang khaisannak a silo. A harzet mi a si tiah a ti.\nMr Trump hi sumtuah milian mangtara, billionaire a si. A thufehpi mi hrekkhat tla cu, America ram sungih daanlo ih luttu, mi million 11 lenglo dawisuah thluh, Mexico ram kiangahramri phardawl sak ding le US ram sungah Muslim pawl luhter nawn lo ding tla an si.\nAmah thawi zuamawtu bik cu Texas Senator Ted Cruz a siih an mah sangtu cu Florida Governor Jeb Bush a si. An pathum lakah Mr Trump hi tui dinhmun ih cungcuang deuh bik cu a si.#\n2016 Ah Republican Party Ihsin US President Cuhtu Ding Ted Cruz


Author: Zurisar Tegrel\nKanmah pulpak, insang, khua le ram, miphun, pengsungah a thlengmi, a cangmi parah midang mawhsiatnak kan ban a cu, kanmai thuanthu cu kanmai liangparah suangin ke kan kar a cu. Mankhung zetmi thiltha ngah dingin alak in zianghman ngah a theih lo.\nAkses WiFi percuma disediakan di semua kawasan. Hotel ini menawarkan pemandangan laut. Kawasan sekitar dan pemandangan ke tasik Bohinj sangat indah dan menarik pada semua musim.\nSava a lam i, Arpi in a hun hler duaido. Cu le, cu laifangah cun sava cu aar pi le a fa le pawl ih riah nak hawl cun zan khawthim lakah a thupten a vak rero.\nLawyers’ Citizens United v. Dingin sava bilgi ve bilgelik.\nInnhnuai a thlen khalah daiten um thei loin Mepi thawn an tawng aw lala. It can be found in the immediate vicinity of all tourist sights and dining, shopping and business areas.\nJimat masa, jimat wang! The hotel is 1. An lamnak zanmengtu fala sungtla cu Butlak a si. It provides free private parking and free Wi-Fi. Dingin sava bilgi ve bilgelik Video Songs, Dingin sava bilgi ve bilgelik bollywood movie video, Dingin sava bilgi ve bilgelik video Download, mp4 Videoconference with Supreme Master Ching Hai, Multi-subtitles hindi movie songs download, Dingin sava bilgi ve bilgelik all video download, Dingin sava bilgi ve bilgelik Hd Video Songs, Dingin sava bilgi ve bilgelik full song download, Dingin sava bilgi ve bilgelik Movie Download, Dingin sava bilgi ve bilgelik HD video Download, Mp4 Songs Download, Dingin sava bilgi ve bilgelik video, 3gp, mp4 download, Dingin sava bilgi ve bilgelik Songs.\nCuhnakin kan theihnak fimnak cu midang lamzin hmuhtu ah hmang sawn uhsi. Hruaitu tha dingij dingin mipi in duhnak kan neih a tul. A neta zanah saav in an arcang a lak sak lala.\nIt features its own golf course and offers modern rooms with free access to Wi-Fi. Sila masukkan kod pengesahan diingin Cuisin Artidahte cu a nule a u lei phu cu a la ngah thei. It features a restaurant and a bar.\nThe hotel features an indoor swimming pool, a sauna and a hot tub. Media, news lamah hnatuantu siar lo cun tefa vangnau thinlung siattertu tongkam, tokhawmnak, insang tappi kawm, mibur umkhawmnak le tlang cabawm ah siseh tawp thlang uhsi. Cucu zumtu pawl nuntu khawsak dan, Dingni in in zirhmi, santhar minung pehtlaih nak, ramkhelhnak lam khalin an ngai pawimawh bikmi pakhat asi. Himi lakah a pakhatnak lawng hi thupibik ah ret tahratin a dang pawl kan thlau thlak theh in a lang.\nIt offers air-conditioned rooms with a balcony, free access to Wi-Fi and a flat-screen satellite TV.\nKhrihfa kan sinak um a kim hnu ah dingfelnak a tlaniam sinsin, khat le khat upat awknak, hruaitu upat tihzahnak, ram le miphun hrang tuanvo laknak, farah zawnzai harsa bawmbawinak, tvp, thatnak lam kan tlasam sinsin. The Mandate of Heaven and Confucius: Emel akan dihantar ke inboks anda tidak lama lagi.\nLihawng a luang dutdo i, thli malte a hrang. Tukar tarikh Edit info tetamu Hubungi tempat penginapan Naik taraf bilik anda Batal tempahan Dan banyak lagi Daftar dengan Facebook Daftar dengan Google.\nSelepas penginapan mereka, tetamu akan berkongsi tentang pengalaman mereka. Untuk maksimum 5 tempahan terkini anda. Free Wi-Fi and free parking is provided.


Soa Mattrix X DJ Maphorisa Idlozi Lami feat. Phila Dlozi, Boohle & Kabza.\nDownload Mp3 : Soa Mattrix and DJ Maphorisa – Idlozi Lami feat. Phila Dlozi, Boohle & Kabza De Small mp3 download\nthe popular and prestigious music icons Soa Mattrix and DJ Maphorisa whose song have been trending all over the cities of South Africa and the world beyond have dropped a hit song which is entitled Idlozi Lami feat. Phila Dlozi, Boohle & Kabza De Small.\nDownload Mp3 : Soa Mattrix and DJ Maphorisa Idlozi Lami feat. Phila Dlozi, Boohle & Kabza De Small mp3 download


Facebook In Fanu Te Nei, Ziangmi An Tuahsak? - Chinland Today Media\nDecember 1, 2015 11:50 pm·0 comments\nMark Zuckerberg le Chan an fanu an pom lai\nFacebook hmusuaktu Mark Zuckerberg le a nupi Dr. Priscilla Chan cun fatir fanu, Max cu kan dung zarh cem lamah an nei.\nA nu le pa hin an fanu te hrangah le a rak thanlennak ding hi leilung pi hi ziang a si timi cakuat an ngan sak. Fanu te an neih tiih mipi hnen ih an phuan awk rualrual in Facebook ihsin sumpai leh anro thil neih mi (share) zatek 99% ($45 billion) cu leitlun ih tluktlanawknak le minung nunnak thasin a um theinak dingah kan thawh ding ti ah an phuang aw cih ve.\nHi te nupa hi an tlawng kainak Havard university ih rak tongaw an siih 2012, Facebook an tuahhnu kum 9 ah an nei aw. Nau hi veithum lenglo an siat tiah danglam zetin Zuckerberg in a Facebook cahmai ah a rak tarlang dah. Nau an pai thu hi mipi hmaiah an tilang dahlo, kum lailak July thla lawngah mipi hmaiah an tilang aw.\nFacebook hin hi tiih an pu bik ih fanu te a neih hnu in, a thok ah US ih Facebook hnatuantu nu le pa pawl hrangah nau an neiih cawl theinak thlali sung a pe ih cutin leitlun hmun zakip ih an hnatuantu mipa pawl hmuahhmuah hrangah thlali sung cawlhnak caan a pe.#\n2013 Mi Dang Bawmnak Petambiktu Facebook – Zuckerberg


Pathian Thawn Daite'n Um Caan - Chinland Today Media\nJanuary 28, 2010 12:30 am·0 comments\nPathian Thawn Daite’n Um Caan\nKa thazaang a tlungter saal ih, a thiangmi tiva kam ah i hruai.\n– Saam 23:2\n– Suahlannak 19-20\n– Matthai 18:21-35\nA pehzom awmi (connected) timi ttongfang in tulai san ih nunnak a hiipzet. Mi tampi cu kutken phone, laptop timi cawn parah ret theimi computer fate loin khui hman an vaak dah lo titluk a si. Nazi 24 sung pehzom-awk a theih. Thinlunglam thuhla thiamtu pawl in mi thawn pehzom awk duhtuk hi riitnak/cuainak phunkhat in an hmu. Mi tampi in thiltuah thiamnaklam hi mal vingvo hman an tum, ziangahtile daite’n an caan hman an duh.\nZumtu tampi in nitin Bible siar le thlacam cu an Khristian nun ih um lo cang lo ah an ruat. “Daite’n um caan” hi Pathian thawn pehzom aw dingin in hnaihnoktu a lenglam thil pawl thawn pehzom awknak phelh caan a si. Saam 23:2 ih tlimno le a thiangmi tidai hi hramlak mawite men an si lo, Pathian thawn kan pehzom awknak, kan thlarau a rem tthat saal ih a lamzin ah in hruainak a si (c.3).\nKan zatein Pathian thawn tong-aw dingin kan caan kan hmang maw? Robert Foster ih cabute 7 Minutes with God sungah hiti’n ruahnak a pek: Pathian ih lamhruainak hrangah thlacamnak tawite thawn hram thok aw, cuih hnu ah minit malte Bible siar aw, thlacamnak thawn caan netter aw. Na thlacamnak ah: upatnak, sual phuannak, lungawithu simnak, midang hrang thlacamnak telh aw. Kan nunnak a simi Bawipa thawn atu rori pehzom aw dingin tikcu caan hman cu a thupizet.\nCaan a dang te’n ret kan ttul,\nPathian Ttongkam siar dingin le thlacam dingin;\nThlarau Thianghlim aw ngai aw,\nA lamzin ah in hruai dingin.\nPathian thawn hmanmi caan cu tthate’n hmanmi caan a si.\nHminsin Ngainat tlak


Ralkap Nih Mipi Vengtu Sakhan An Va Luhhnawh Tan Ah A Nunnak A Liam – Onlinenungak\nRalkap Nih Mipi Vengtu Sakhan An Va Luhhnawh Tan Ah A Nunnak A Liam\nMandalay ramsung ih um mipi kilhimtu pawlkom MSTF sakhan cu ralkap pawlin an sim. Ramlakah sakhan an tuah ih dalan ih sim theinak ruangah ralkap 180 hrawngin October 16 simlam nazi 4:00 hrawngah an va kap.\nCutawk ah mipi ralkap pawl hohatu Nyi Nyi Phyo cu a hlo ih October 22 sun ah a thih thu an phuang. Ralkap pawlin an sakhan cu an va kap ih rak kah ve an tum nan khuasung mipi pawl an tlan ciamco ruangah an zangfak ih kapsal loin an tlan sawn.\nMSTF ṭuanvo neitu in “Hahdamten rak cawl aw. ‘R2P an ra zo’ tin na au’aw cu kan hna sungah a cam ringring. Na ṭuanvo na hlensuak a si, na nunnak tiang na peknak parah upatnak kan lo hlan ih na pekawknak hi alak lo ding tin kan lo tiamkam” a ti. Meifar


The Hakha Post Chin Miss Universe Mai Lal Biak Par Ih Thuhla Tawi - Chinland Today Media\nThe Hakha Post Chin Miss Universe Mai Lal Biak Par Ih Thuhla Tawi\nJanuary 8, 2017 4:49 am·0 comments\nThe Hakha Post Chin Miss Universe Mai Lal Biak Par\nHakha peng ih thuthangca thabik pakhat a si mi “The Hakha Post” in a hmaisabiknak Vandumkulh Lengdawh hrilnak a nei ih Falam peng ihsin Mai Lal Biak Par cun a pakhatnak a ngah a si. The Hakha Post Chin Miss Universe hrilawknak ahhin Chin-mi sung ihsin mah le peng aiawh in lengdawh 7 lenglo zuamawknak ah an tel.\nThe Hakha Post Chin Miss Universe hrilnak cu online ihsin tuah a si ih Mai Lal Biak Par hin mipi duhsaknak le ngainatnak a co tambik a si. Tedim peng ihsin Ning San Lian in 1st Runner up a ngah ih Matupi peng ihsin Paw Hmaw Ling in 2nd Runner up a ngah ve. Himi lengdawh hrilnak hi December 19, 2016 ihsin online ah vote ding in mipipawl hnen langternak an rak nei thok ih January 2, 2017 ah mipi hnen ah a result phuansuahnak an nei.\nZuamawknak ih teltu peng pawl tla cu, Thantlang, Hakha (mi pahnih), Falam, Tedim, Mindat, Matupi pawl an si. Tui ttum zuamawknak hi online sirhsan ih tuah a si ih share, comment, like, vote dandang (SMS), Viber, Messenger, Phone, People Reached) le Editors’ votes pawl thawn mark pek a si.\nMai Lal Biak Par ih Thuhla Tawi\nMai Lal Biak Par ih duatkawh hi Parpar a si. Thuamhnaw le thuamawk daan ngaithupi zet a si. Tuitum Chin lengdawh hrilnak ah tel dingah tuanvo neitupawl ih sawmnak a cohlang ih a zuk pawl online ih tarlang a si ve ten Chin mipi ih hnen ihsin vote peknak le duhsaknak awkam tampi zet a co.\nAmah hi zirnak lam ah LL.B(Law) a theh suak zo. A tu hi a hmaisabik lengdawh hrilawknak ih a telnak a si. Mai Lal Biak Par hi Falam, Cambary ah a suak ih Falam ah tlawng a kai. India ah kum 4 lenglo a rak um dah. Mai Lal Biak Par hi Pa Lal Zar Lian le Nu Hnem Iang ih fa 7 lak ih 5 nak a si.#\nFalam Lengdawh in Chin Miss Universe A Ngah\nChin Ramkulh Thlipi Le Ruahpiin Nuai; Thantlang Ah Inn Ruk Siat\nSuu Kyi Nobel Lecture\nKalaymyo Nitlak Saklam Ah Tikhur Ti Kang Rero Zo\nTikhingzang Khua Thar An Vat Thok\nKa Lo Ngai Tuk\nChin Tleirawl In Australia Aiawh In Donosti Junior World Cup Ah Lek Ding\nKeimai' Lam Pan ih A Ra Zuangtu Vancungmi\nAustralia ah Chin Tlangval Laar\nAway From Home Cabu\nTrump In Thuthanglatu Pawl Ka Hnakin Thlacam Tam Deuh Nan Ṭul Ti


Pacang Pakhat In “Nupi Ka Neih Hnuah Fala Ka Nei Ih Ka Nupi Khalin Poi A Ti Lo, Hitin Rak Tuah Ve Uhla Zohman An Thinheng Lo Ding” Tin Forhfialnak A Nei – Meifar\nPacang Pakhat In “Nupi Ka Neih Hnuah Fala Ka Nei Ih Ka Nupi Khalin Poi A Ti Lo, Hitin Rak Tuah Ve Uhla Zohman An Thinheng Lo Ding” Tin Forhfialnak A Nei\nFala le tlangval cu an caiaw (duhaw) zet hnuah biakinn sungah “Thihnak lo cun in ṭhen hlah seh” tin Pathian hmai le mipi hmaiah thutiam kamawknak an nei ih innsang an dintlang. Asinan kum le caan an herliam vivo hnuah cun innsang ah buainak phunphun a thleng ih “Thihnak lo cun in ṭhen hlah seh” timi ṭongkam cu mitthlep karah a cang, a ziamral.\nCuruangah pacang pakhat in nupi na neih hnu khalah fala nei uhla innsang nuam zet ah nan cang ding tin forfialnak anei cu mipi thinlung a neh zet. Pacang in “Nupi ka neih hnu khalah fala ka nei lai thotho ih ka nupi khalin poi a ti lo, a lungawi sawn. Ka fala cu a mawi tuk, a nonal si duhnunnak hlir in a khat.\nNupi nei cingin kan date-aw ṭheu ih hotel ah rawl kan eitlang ṭheu, hnaṭuan ka cawlh caan ah vaksuak dingin ka va sawm ih zuknung kan zohtlang. A mawizia le ka duh tuk thu cu ka sim ringring ruangah pacang ka si ti a thei ko nan in duh ve tuk, ihkhun par khalah nuam zetin caan kan hmangtlang ṭheu.\nA hnenah ‘nang ka rak lo tong cu leitlun ih mi vanṭha bik ka si” tin ka sim thei ringring. Anih khalin pacang ka si zo ti a thei ko nan present in pe ih surprise in tuahsak, ka duhzawng in tuahsak ṭheu.\nOh!!! Casiartu thil pakhat ka lo sim theihhngilh mi aum, ka fala ka timi cu ka nupi sokhaw. Thildang ah na rak ruat pang kei. Ka duhmi fala hi ka neih hnu khalah kan falat tlangval lai vek thotho in kan pehtlaih aw lai. Biakinn sungah “Tiam ee” kan ti ruangah kan falat tlangval lai ih kan duhdawtnak pawl a ti danglam cuang lo.\nNitinten “Kan ngaiawk thu, kan duhdawtnak biathu kan hlanaw ringring lai. Zingtinten ka nupi hi kan tonawk hmaisabik ni vekin ka pehtlaih ringring lai ruangah kan innsang khal a nuam phah. Nupi nan nei zo asikhallen nan nupi kha nan fala vekin pehtlaih uhla a thinheng zik lo, fala thar hawl a ṭullo ih a hlun kha tharter sawn tum uhla nan nupa karlak a nuam phah ding. Ka nupi cu ka fala a si” tin forhfialnak anei.\nFalam Palik Sakhan Ihsin CDM Tuah Pa Val Nun Thang In Mizoram Ah Mual In Liamsan\nThantlang Khawpi A Kang Rero Lai, Mipi Kilhimtu In Rukru Ralkap Pakhat An Kap That


Suu Kyi In Tlangpar Mi In Thleidang Deuh Silosawm: CNF le ALP - Chinland Today Media\nSuu Kyi In Tlangpar Mi In Thleidang Deuh Silosawm: CNF le ALP\nFebruary 9, 2017 2:24 am·0 comments\nRamdingkhawm Myanmar ram ih hrinhnam zate thurelkhawmnak a si mi a veihihnak Panglong Lungkimnakah CNF pawl le Arakan Liberation Party (ALP) pawl cun pengpi kulh thurelkhawmnak neih ding siannak an ngah ve lo. Hi tiih an ngah lo nak thu ah State Counselor Daw Aung San Suu Kyi in tlangpar mi hrinhnam pawl hi in thlei dang deuh silosawm tiin an vui. CNF pawl cun hi Panglong lungkimnak ah an tel ding le dinglo an fiang aw hrih lo.\nHi thuthawn pehparin CNF chairman Dr Lian Hmung Sakhong cun Myanmar ram thuthang Frontier pawl hnenah, Pengpi huap thurelnak kan nei cuang lo mi ah CNF in tuitum ih Panglong lungkimkhawmnak ah kan tel ding le ding lo hi a fiang lo. An thurel ding mi pengpi huap ih botcatmi thutluknak pawl rel ding a si tikah kan ni hrangah an hualvan a sung tuk. Curuangah a si tiin a rel.\nRamdingkhawm Myanmar ram thu neitu pawl ih an sianlonak san pawl ahcun Chin ramkulh ah remdaihnak ngai a um lo, mipiin an cohlang ngaingai hrihlo timi pawl an hmuh ruangah a si. Asinan hitiih an puh menmi ah Dr Lian Hmung Sakhong cun, tui ni tiang CNF le Ralkap khal kan kap awlo. Kan ram hi a him a si tiin a el ve.\nPengpi huap thurelnak hi Union Peace Dialogue Joint Committee (UPDJC) ih teltu ding pawl lakah Chin ramkulh le Rakhine ram lawngah tuah a silo. Hi tiih pengpi pahnih tuah a silo ruangah Rakhine pawl khalin an tel ding ke ding lo a fiang ngaingai hrih lo tiin an rak ti ve.\nPanglong Lungkim thurelkhawmnak hi Chin mi pawl le Rakhine ram pawl ih pengpihuap thurelnak neihlo mi cu siarsak lo in February 28 ah nei dingin nemhnget a si.\nKei cun rampi acozah in inthleidang tiin kan ruat, ka party pi pawl khalin an ruat ve ding ka zum tiin ALP vice chairwoman Saw Mra Razar Lin cun Irrawaddy thuthang latu pawl hnenah a sim. Pengpi huap thurelnak nei dingin kan ralring zo a si titla tin a sim tel bet.\nCNF lam khalin February 1, 2017 ah Chin ramkulh acozah thawn tongaw in hmalaknak nei tlang dingin an rak ralring ve thu CNF vice chairman Dr. Salai Lian Hmung Sakhong cun a sim ve. “Kan tuah theilonak ding san zianghman a um lo’ titla in a sim.#\nChin Ramkulh Ah Suu Kyi Tlawng Ding; Chin Mi Cu Mi thinlungṭha An Si\nAustralia Chin Mi Pawl In Suu Kyi Tong Ve Ding


Myanmar ih Bel-khuang tum Revolution le Estonia ih Hlasak Revolution – Pu Thawm Mang | Falam Online Media\nLetland (Latvia) le Esland (Estonia) hi 1991 kum ah USSR (kha lai ih Union of Soviet Socialist Republics) hnen in meithal tello, hlasaknak thawn independence an rak sual ih atawp ah zalennak taktak anngah thei.\nAhleice in Estonia pawl hi ancangvaih dan zoh anuam hleice. 1988 August kum thok in anram sungah Soviet hnuai ah umthotho in Autonomy sangpi ngah duhtu group le Independence rori duhtu tiah phun 2 an rak um. Himi thu ah hitin an ngan “Their mentality changed from, “It cannot be done” to, “We’ll do it anyway” Acang theilo timi ruahnak cu kan zuam koding” timi lungput ah anthleng ti asi.\nJune thla ih tuah mi an hnam daan khawmpi ih mi 100’000 rual tongaw pumkhawmnak ah rinlo pin an hnam hla cu sunvu/zaanvar ansak ti asi. Cutiih, hla an sak lai rakzohtu cun hitin asim – “As one participant observed, “If 20,000 people start to sing, you just cannot shut them up, it’s impossible.” Minung thawng 20 in hla an vun sak taktak ahcun na cawl ter theilo ding a ti.\nHivekih hnamhla ansak nak thawng in lungrualnak le tumruhnak annei sinsin ih 1991 kum ah meithal puakkhat hman puakloin zalennak (Independence) an ngah.\n2021 Kumthar ah kannih Myanmar mipi in ralkap uknak duhlo in lungrual zetin zantin kan bel le pakan hmuah siat thluh ko in kan tum ih lungduhdilnak kan tuah.\nHivekin kan mipi in banglo in tum-peh vivo in, hnam duhdawtnak hla sak peh vivo sehla, zumtu pawl in thlacam nak thawn anung Pathian ko sehla, Kansuahkeh covo zalennak cu ralkap kut i sin kan la suaksal ding ih zalennak ram taktak ah kanfehsal thei ko ding.\nPhoto 1: Estonian singing revolution 1988\nPhoto 2: Burma news… 2021\n(88 Chin Tlawngta Pu Thawm Mang nganmi a si)\n← US Cozah in Min Aung Hlaing le ho kutthlak thei danding tawlrel – Dr. Rodinga\nFalam ah nithumnak Lamzawh Duhphorhnak nei pehzom →\nCDF Mindat in ralkap mawṭaw 6 Urkang sak\nKhuasung mi pahnih telin Falam ah Covid 19 mina Pathum an hmu bet


Thinglamtah Hlirsang Uh - Chinland Today Media\nThinglamtah Hlirsang Uh\nJuly 17, 2012 2:06 am·0 comments\nBible Siar Ding: Mipumsiarnak 21:4-9\nMoses in nelrawn ah fung parih dar rul a thlai bangtuk in Mi Fapa khal thlai a si ve ding. Cutiicun Amah a zumtu hmuahhmuah cu kumkhua nunnak an ngah ding.\nThinglamtah (Cross) parih mi thah cu camsiatnak tuar ih thihnak daan pakhat a si. Asinan tuni ah minung tamzet million ziangmawzat in Thinglamtah zuk cuangmi sui, ngun le thil phunphun ih tuahmi tthi cu an zumnak langternak ah an hngawng ah orh in ah a phunphun in an hruh cio. Zumlotu leitlungpi hrang ahcun electric tokham fate hngawng ah orh vek fang a si dingih cumi hnakin a sullam a nasa lemlo ding.\nIsrael miphun pawl ih khuaruahnak sungah tla tur nei rul pawl ih cuk tuar ih harsatnak an tonlai ah Pathian in thing parih dar rul zuk tar ding a rak fiallai ahcun a sinak a bang awk men thei. Pathian in Moses hnenah dar rul tuah dingin thu a pek, an natnak ai-awhtu rul zuk langternak a si ih cumi cu Israel mipi zate ih hmuh theih dingin tlunvan sangpi ah a thlaiter. Ka zoh asile ka dam rori ding timi rinnak thawn an zoh tikah an dam ding. Hril dingmi an nei: daar rul thlaimi zoh ih dam, asilole cumi cu zoh duh bembem loin damnak dang an hawl ahcun thih a si ko.\nThinglamtah parih thihnak a tuarnak thawngin Jesuh Khrih in hih leilung ih sualnak a laak ih Amai’ parah a phur. Cross kan hmuh tinte’n kan sualnak ih man leiba a kuan thluh zo timi thutak a thar in in theihter ringring. Amah cu rundamnak co theinak ding hrangah ruahsannak umsun a si. Hril ding kan nei: Cross zoh ih kumkhua nunnak co, asilole zoh duh loin damnak dang hawl tahrat ih thihnak tuar hi a si ko.\nKan Nehnak Thantar (Banner) in kna sinak in khaisang zo; thinglamtah cu vantlun ah hlirso a si. Cumi in Yahweh Nissi Jesuh Khrih neitu kan sinak a langter.\nYahweh Nissi, ka sualnak damternak dingah Jesuh Khrih kha Cross parih na thlai ruangah Na parah lungawithu ka sim.\nCross cu ka sualnak damtertu umsun a si ti’n rinnak in ka zoh maw?\nKa zoh lo asile ziangruangah ka zoh lo si pei?\nAtu Ka Thei\nSunlawinak in Sunlawinak ah Thlengh


SAC ralkap in Mindat khuapi lak suak + Video umsun - Falam Online Media\nSAC ralkap le CDF Mindat kahdonak cu ralthaum hmanmi thlauawtuk ruangah mipi zawnruat in CDF Mindat lam in dung an siip sak tiah theih a si.\n“Mindat khua ih um mipa tapiang cu CDM ih tel le tello tikhal umloin ralkap pawl in an hmu tapiang an kai thluh. Innsangka bal sakin mi innsung tiang an lut”.\n“Ziinpi ih ratu ralkap pawl cu kan kham thei nan Helicopter hmangin voi 30 lenglo ralkap le ralthuam an kuat bet. ကျောက်ထု lam khalin catbang loin phukpi thawn in kap. Tatyin 273 ralkap khalin meithaltum le sniper tiang hmangin khuasung ah an lut ih mipi an kap.”\n“Upa nauhak tiloin hliamtuar an um ih tuamhlawm awman caan khal a um lo. Sanpiah veng ih cozah inn khal an kap ngah ih mipi lam hliamtuar an um. Zinglam nazi 7 in zaanlam 3 luan tiang meithal phunphun thawn vengsung an kap” tiah Mipi dinmi Mindat khuatlang Ukhruainak pawlkom in an phuang.\nSAC ralkap in kahcolh dingih kaphnih thutiammi an pahbal ruangah CDF – Mindat le SAC ralkap kahdocawlh thutiam cu May 12 in ṭhiatbal a si ih cuih ni in an kapaw thok hnu, May 13 ah Mindat khua cu bulpak ralkap ukhruainak “Martial Law” an phuang.\n“Martial Law” phuan a si thuthawn pehpar in boruak thlirtu mipakhat cun “ṭumkhat Dohawknak ah CDF – Mindat in ralkap 30 lenglo an that thei ruangah cuvek dinhmun thlenglo dingin Mindat khua ah bulpak ralkap ukhruainak “Martial Law” an phuang mi a si.”\n“Ralkap ukhruainak hnuai ih um cu kan si nan thufeh tluang thei dingin le ralthuam tum hmang thei dingin ziin sial nakah “Martial Law” an phuangmi a si” a ti.\nMartial Law an phuang hnu May 14 in SAC ralkap cun Mindat khua hmunhma umdan thlir in vanpar in siseh leihnuai khalin nasaten cangvaihnak an nei ih ralkap tamzet an kuat bet hlei ah vanpar le lei lam in hmun 3 rorin Mindat an do a si.\nCutin, ralthuam phunphun thawn CDF – Mindat umhmun khuarnak le khuasung an kap tikah mipi tuarnattuk phangah CDF – Mindat in dung an siip sakmi a si.\n“KIA, KNU ralkap picang pawl hman nikhat thil thu ah hivek thazang hmang in an do dah lo.”\n“Lai meithal le cawplecilh ih meithal tuahmi kaitu mimal rori hivek thazang hmang ih an do cu a luar kai tuk. Tuizing May 15 lawng hman ah Helicopter voi 30 lenglo a ra ih a par khalin in kap.”\n“Zinglam nazi 7 in zaanlam nazi 3 tiang khualeng, khuasung, mipi umnak tiang catbang loin an kap. Hliamtuar khal tuamhlawmman caan a um lo.”\n“Kaihtuar mipi pawl cu SAC ralkap in ralkham ah an hmangin khuasung lam nor nakah an hmang. Mipa hmuhtapiang kaih an tum ih zoi` thih hman poisa loin khuasung ah meithal an kap” tiah Mindat Mipi Ukhruainak pawlkom pakhat in ca an suah.\nCuvek dinhmun a si ruangah mipi in tuarnatuk phangin Chinland Defense Force – Mindat in dung an siip sak mi a siih ralkap kutah camkhatsung Mindat khuapi umhman ningla a rei hlan ah CDF-Mindat in ka lasuak sal ding tiah mipi thu an tiam.\n← SAC Ralkap Mei pawk phah cingin ZALENNAK a hlo lan ding ka phang titu Khat Htein Nan\nMiss Universe : Missosology hrilmi Sinfenmawi Top 5 ah Hakha thuamhnaw tel ban ve →\nSayakyi Leng Tin Hre in Mual in Liam san\nJune 28, 2021 Ni Hnem Sung 0\nParalṭha 2 in ram le miphun hrang nunnak an hlan


Thuthang Archives - Page 848 of 848 - Chinland Today Media\nHruaitu Thuthang Vol 45 EDITORIAL Zuu le Laimi Zankhat cu Maluri Church ah kan va khawm ve ih, kawhhran duhsaknak in Pathian thuthangttha tla phuannak can ttha ka ngah. Hlim tlang zet ih kan khawm ttheh hnuah, KL khawpi laili ih kan LCF biakinn kiang Maha rawl dawr ah rualpi pahnih thawn rawl ei ding cun kan va lut.\nby CT ·\tDecember 16, 2008 ·\nHruaitu zarhtin thuthang Vol .44 Editorial Tthan tawp Kan Bible sungih kan hmuh vekin, thil ziangkim hin mah le can ciau an nei. Thingkung le Pathian tuahmi thil ziangkim khal in, sersiamtu mawi ter dingah an sidan ding ciauin tthan lam an pan. Asinan, thil ziang kim hin tthan tawp le tawp ni cu an nei thluh.\nHruaitu Weekly News Vol. 43 Sep, 2004 Editorial Milai nun hi Hruaitu rak siartu unau nan za ten ca sungah nan kut ka lo kai!!! Tui ttum cu, milai nun hi kan vawn ruat tlang hnik a si poh ke cu. Ngek.. Ngek..Ngek tiih ttap phah cing ten Leilung tlun ih a ra suak tu milai pawl […]\nDecember 15th, 2008. Zimbabwe ramih tihri natnak nasazet thlengcun zia umlam a panthei hrih cuangloih mithi zatcu 792 an kimzo, WHO cun Zimbabwe ramih tihri natnak cu a rangthei bikih ti cimih zanglo asilen mitampiin an thihphah vivo ding tiah ansim, himi thuah Zimbabwe Information Minister Sikhanyiso Ndlovu cun an ramih tihri natnak thlengcu British in Biological Chemical ralthuam hmangih […]\nby CT ·\tDecember 15, 2008 ·\nHRUAITU THUTHANG ISSUE 214 NAK December 14, 2008 Editorial Pathian le Miphun hrang Milai in mai’ miphun ciar kan theih awk hlan ah Pathian theihnak le duhsaknak kan co. Minung hmaisabik Adam cun miphun duhdawtnak a nei lo ding. Amah sersiamtu Pathian, neta lamah a nupi Eve. Milai kan nunnak a thawk ihsin a cem tiang Pathian ih lamhruai le […]\n← Previous 1 … 846 847 848


US Ah Amah Tuamhlawmtu Siibawi A Kap That, Siizung Ah Mi 4 A Kap That – Meifar\nUS Ah Amah Tuamhlawmtu Siibawi A Kap That, Siizung Ah Mi 4 A Kap That\nUS, New Jersey, Muskogee khua ih um Michael Louis (kum 45) in amah tuamhlawmtu siibawi a kap that, lamzin ih ding pawl khal a kap ciamco ih mi 3 an thi. Cumi hnuah amah le mah a kapaw that. Michael cu a dunglam zangruh surgery an tuah, kum 59 mi siibawi Dr. Preston Phillips in a tuamhlawm.\nMay 24 ah siizung ihsin a suak nan a dunglam zangruh cu a naa deuhdeuh. Vei tampi a siibawi cu a phone ih a complain zo. Surgery an tuah hnuah a dunglam zangruh cu a naa deuhdeuh sawn’ a ti. June 1, 2022 zinglam ah meithal a lei ih Natalie Medical Building ah ava lut.\nLamzin rak khamtu cu a kap hluahhloh, amah rak tuamhlawmtu siibawi Dr.Phillips cu a kap that. Mithi dang pathum cu siibawi kum 48 mi Stephanie, siizung ih hmin cazin ngantu Amanda le damlo umpitu William Love pawl an si. Palik in, “Dr.Phillips kap that dingin ara, midang pathum cu a fehnak lamzin ih an rak ding ruangah a kap that” a ti.\nJune 1 zinglam khalah Michael in a dunglam zangruh a nat tuk thu phone ihsin a complain. Tualsung mipi pawlin siibawi Dr.Phillips cu miṭha zet a si, damlo pawl a ngaihsak thei tuk’ an ti. Michael ih sungkhat in, “A dunglam zangruh a natnak cu a rei tuk zo, asinan himi ruangah mi a that ding ti cu kan zum thei lo. Christian innsang kan si, kan innsang ah hivek mizia nei kan um lo. Kan theithiam lo, kan lau tuk” a ti.\nTulai America ramsung ah tualthatnak a thleng rero, May 24, 2022 zinglam khalah mino kum 18 mi in tlawngta 19 le zirhtu 2 a kap that. Amah khal ṭuanvo neitu pawlin an kap that ve. US president Biden in meithal neih theihnak daan hi kham ding, meithal koltu ding pawl cu an sulhnu pawl zingzoi cia thluh ding tin meithal thuhla buaipitu pawl hnenah a dil.\nSumpai Ruangah An Neiaw\nZawlnei Ti Awtu In Nupi 78 A Nei


VCTH | Archive | Chin News | 3\nHome » Archives by category » Thuthang » Chin News (Page 3)\nManipur Baptist Convention School tlawng sayakyi kap that\nIndia ram, Manipur State, Kangpokpi district, Haijang khua ih Manipur Baptist Convention Higher Secondary School ih tlawng Sayakyi Pu Lenkholal Chongloi cu November 25 zingah meithal kahnak hriamhma thawn a thi tiah theih a si. MBC Hr Sec tlawng Sayakyi Pu Lenkholal Chongloi cu ram tawi paih zet a si.…\nComments Off on Manipur Baptist Convention School tlawng sayakyi kap that / Continue reading →\nMoreh ah Chinmi pahnih meithal ruangah kai tuar\nMyanmar le India ramri Tamu kiang, Moreh ah November 23 zinglam ah meithal sumdawng Chinmi pahnih kaih an tuar tiah theih a si. Thuhla rak thancia vekin Moreh khawsung No. 4 veng Super Market kiang ah No. 11 Assam Rifle le Moreh palik kom aw in an cek ih Tonzang peng Cikha…\nComments Off on Moreh ah Chinmi pahnih meithal ruangah kai tuar / Continue reading →\nPaletwa ramri ah Mizo pa an kap ngah\nChin ramkulh Paletwa le India, Mizoram ramri ah lo hnatuan lai Mizo pa pakhat cu November 25 sun ah khoi lam ih a ra ti theih lomi meithal cerek in kap ngah a siih tu ah sizung ah a um tiah theih a si. November 25 sun ah Mizoram, Lawngtlai…\nComments Off on Paletwa ramri ah Mizo pa an kap ngah / Continue reading →\nAA le Cozah Ralkap kahawknak ruangah Mi 1,200 lenglo Mizoram ah tlan\nChin ramkulh Paletwa pengih Rakhine ralkap AA le cozah ralkap kah-awknak ruangah beunak hawlin mipi 1,240 cu Mizoram sungah an tlan thu Mizoram ramsung vuangyi in a sim. Mizoram thlanglam Lawngtlai peng sungih beunak hawl in a tlantu pawl cu bawm dingin 26 November niah acozah tuanvo neitu pawl an…\nComments Off on AA le Cozah Ralkap kahawknak ruangah Mi 1,200 lenglo Mizoram ah tlan / Continue reading →\nHakha View Point ah tlangval pawl nasa takin an thawi aw – video\nPosted on November 26, 2017 by vcth and saved under Chin News\nNovember 26, zarhpi sun ah Hakha View Point ah minung 15 hrawng a simi tlangval burkhat in tlangval pathum nasa takin an vuak, an thawi lai video a si. Hi video zoh tikah thin a nuam lo zet. Gangsters vekih hi tiih a bur ih mi thawi ti vek Chin…\nComments Off on Hakha View Point ah tlangval pawl nasa takin an thawi aw – video / Continue reading →\nWorld Paih Championship (Rung Lian Ceu vs Uk Ling Thang)\nPosted on November 25, 2017 by vcth and saved under Chin News\nWorld Paih Championship (WPC) ah Rung Lian Ceu le Uk Ling Thang cu November 25 ah Indianapolis ah zuam aw ding an si. A zoh man $40 a si. Rung Lian Ceu le Uk Ling Thang cu 2015 ah voikhat an rak tong aw dah ih Rung Lian Ceu in…\nComments Off on World Paih Championship (Rung Lian Ceu vs Uk Ling Thang) / Continue reading →\nIndianapolis ah mawtaw accident in Chin nupi nu pakhat maulliam\nUSA ih Chinmi tambik umnak Indianapolis ah November 24, zaan nazi 8:00 hrawngah Pi Tha Zing, kum 51, cu mawtaw cansualnak (accident) ruangah mual in liam san tiah theih a si. Mawtaw a cangusalnak hi Meridian zinpi, Church of God biakinn kiang, Burger King dawr hmai ah a si. Pi…\nComments Off on Indianapolis ah mawtaw accident in Chin nupi nu pakhat maulliam / Continue reading →\nWorld Bank ih coihmi $60 million ngah sal\nPosted on November 23, 2017 by vcth and saved under Chin News\nKalay-Falam-Hakha zinpi Nylon kattaza phahnak hrang World Bank ih sum coihmi $60 million cu rak tthul lawk a si nan, Vice President U Henry Van Thio le tuanvo neitu upa pawl hma-laknak ruangah sum coihmi cu peh zulh sal a si. Chin ramkulh Lamzung vuangyi U Sui Thio in, “tu…\nComments Off on World Bank ih coihmi $60 million ngah sal / Continue reading →\nFalam sizungpi hrang thilri pawl December thla ah thleng ding\nPosted on November 21, 2017 by vcth and saved under Chin News\nFalam sizung hrangah thilri pawl US ihsin a kuattu Lailun Project, Falam ih kutmi pi 40 container khat sizung hrang cet thilri pawl le si-vai pawl cu December thla sungah Falam sinzung ah a thleng ding tiah theih a si. Pi -40 tluk (40 feet) tum mi container khatin medical…\nComments Off on Falam sizungpi hrang thilri pawl December thla ah thleng ding / Continue reading →\nChin Party pawl kom aw hrihlonak thu CPP President in simfiang\nChin Party pawl an kom aw hrih-lonak cu rem-awklonak, thuneihnak cuh-awknak ruangah silo in CLD ih Party Conference ih thurel cetnak an hngak ruangah a si tin CPP President Pu No Than Kap in a sim. Pu No Than Kap in, “CPP in March, 2017 party khawmpi ah, thla 6…\nComments Off on Chin Party pawl kom aw hrihlonak thu CPP President in simfiang / Continue reading →


461. ZUMHNAK IN KHAMHNAK NAN HMUH ~ Chin Mission Church\n461. ZUMHNAK IN KHAMHNAK NAN HMUH\n1. Pathian nih zaangfah in, Khamhnak tling kha a ser, A vel-ngeihnak in a thim hna, Misual kha a khamh hna.\nCHO: Zumhnak in khamhnak nan hmuh, Nan hmuh, (nan hmuh) na hmuh (nan hmuh) Nanmah rian-tuannak si lo-in Nanmah rian-tuannak thawngin si hin lo-in, Rian-tuannak,Sisehlaw mi an ruam a kai hnga Pathian laksawng a si, Sisehlaw mi an ruam a kai hnga, Pathian laksawng a si, Pathian laksawng a si, Pathian laksawng a si, Pathian laksawng a si, Laksawng a si.\n2. Pathian vel-ngeihnak cu, Jesuh Khrih in a lang, Vai-lamtah ningzah a huah i Zaangfahnak a langhter.\n3. Bawi Jesuh thawngin, A zummi vialte nih Pathian Fapa tiah min saknak Bia tak in an hmuh lai.


Tuini Pu Aungte , Karean Ram Pha-Aan Khua Ah A Rak Tlawn .. -\nMai Sofia May 31, 2021 0\nTuini Pu Aungte cu Karean ram, Pha Aan Khawpi ah a rak tlawn tiin thuthang theih asi. KNU pawl ih thu an suah dan ahcun ..\nTuini May ni 31 ah Buchukkyi Min Aung Hlaing cu Karean ram Pha-Aan khawpi ah a rak tlawng .. Amah tohmi Helecopter cu Pha-Aan khawpi ralkap pawl umnak ralkao no.22 zungpi umnak ah a rak ttum ” tiin an rel.\nPu Min Aung Hlaing cu fimthiamnak lampang vuanci Dr. Nyoih Phe thawn an si ih Pha-Aan ih um phunsang pawl hnenah tonkhawm nak an nei ding tiin Tlawngta lampang hotu pakhat nih a mah facebook ah a rak ngan.\nPha-Aan khua ah Phunsang tlawng, Phungki inn leh Lakami bualrawn pawl khal ah a rak feg ding tiin an thei ih ralkap pawl in tiva sung ihsin siseh, lei par ihsin siseh Security an lak nasa .. tiin an rel.\nSource – Than Lwin Khet News\nPrevious Post: Kata Myone PDF le Sit Kawngsi Ralkap Pawl An Kah-awknak Thu A Zate ..\nNext Post: Tuini Kalay- Tasii Khua Ah PDF-Kalay Le Sit Kawngsi Ralkap Pawl An Kahawnak Thu Famkim ..


Chin Nonawn Calai Pawlkom New Delhi Ah Ding Suak! - Chinland Today Media\nChin Nonawn Calai Pawlkom New Delhi Ah Ding Suak!\nJuly 19, 2010 5:14 pm·3 comments\nNew Delhi ih thangthar nonawnpawlcu tawngaw khawm in Calai thansohnak ding ah Chin Nonawn Calai Pawlkom (Delhi) tiah 27 June 2010 ahkhan din thoknak an nei.\nHimi CNCP(D) din hlan denkhan in New Delhi ih nonawn mitamsawn hnenah sawmnak cahlap zem suahnak neih asi’h hleiah online khalah sawmnak tarlannak neih bet a si.\nAhmaisabik New Delhi Chin Nonawn Calai Pawlkom CNCP(D) pawl hi ramsung khalih calai theitawkih rak buaipi rerotupawl an si. Mino thalai pawlih Awmirsuak, Biazai, Nunthuleng, Cazikno le Calai a phunphun ngannak ding khalah “Kuakuai Aanka” tiah ko in New Delhi khaw sung ah cabu veihnih an suah zo.\nChin Nonawn Calai Pawlkom (New Delhi) hin Calai thansohnak dingah theitawp suah in hma a la rero thlang.\nKuakuai Aankaa hi thla hnih veikhat, man Rs-10 ih suah an tum thu kan palai hnen ah an sim.\nChin Nonawn Calai Pawlkom (New Delhi) sungtel sinak (member fee) thlatin Rs-20 an khawngaw theu. Suangtel duh pawl hrangah sangkaa kaupi an on thu khal kan dawng bet.\nCulawngsiloin CNCP(D) member (sungtel) pawlkomawknak kuakuaiankaa@googlegroups.com online (internet) ah tuah a si. “Kan Calai le fimthiamnak na sa sinsin ih kan tuah sunzawm vivo theinak ding ah zocio khal kan tan a tul” tiah an lakih hotupakhat Lal Than Zual in a sim.\nMipi cabu in leisaktu zate parah lungawithu kan lo sim tiah CNCP(D) pawlin an cabu parah an taralang bet.\nZohfeltu (Editor) : Uk Lian\nBawmtu : Salai Za Biak Hu @ C.Modernhoe\nSumkiltu : Mai Dawt Hnem Kim\nSumkil Bawmtu : Mai Judith\nSumkil Bawmtu : Mai Dawt Hlei Par\nSalai Thian Lian Ham\nSalai Ma Zawn\nSalai Reuben Van Biak Cuan\nSalai Ngun Sin Mang\nSalai Lal Pek Piang\nSalai Van Lal Tiam\nSalai Lal Nei Mang\nSalai Van Lal Muan\nSalai Ram Cuan Sang\nSalai S. Lal Hu Lian\nSalai Lal Than Zual\nSalai Lal Tan Ngai\nSalai Van Ram Eng\nMai Dawt Hlei Par\nMai Dawt Hnem Kim\nMai Esther Zo Par\nSalai Za Biak Hu\nSalai Tun Tun\nMai Zing Bawih (Yangoon)\nMai Baw Bawih\nMai Ren Cia Thluai\nBiazai : Din Sal Uh Si\non July 19, 2010 at 5:37 pm\nHi vek calai pawlkom nan tuah suak thei hi a va ropi in a sung lawi tuk,kan falam mi hma kan sawn vivo tih nak si , mi hnam dang kan bang zikte thlang,lung rual ten tan la tlang cio uh si,har sat nak phun phun le mi sawi le relsiat nan tawn caan khal ah duai lo leh zam lo ten rak tang tento uh, nan ti tha tuk, kan tang tlang cio dingih Pathian in dam nak cahnak tha zang thawsuah lo pek cio hei seh law.\nby Daniel,, canada\nLungawi va um ve.\nLai Nunphung: Ttong le Calai kilhimtu si hram uh.\nTthang thar nonawn in kan Calai nan sunlawih le nan khaisan ahcun\nKan Laica cu a nung ding, a tthangso ding, a tthahnem deuhdeuh ding.\nSilhkhuh ciahneh le Cokpolh vaivuan si loin, raalring te’n hrial thiam in\nSinak felfai nei, thlunmi hngetkhoh nei le tumtah thianghlim nei in\nKan miphun a kilkip ih hlirsotu si zuam hram uh law….\non July 21, 2010 at 5:01 pm\nDear Ukte leh a rualpi pawl,\nNew Delhi ah CNPC (D) nan rak din thei ih alung awi um tuk.Nan ti tha tuk..Zuam sinsin uh law..


Nehemiah 1 (Nehemiah 1)\nNehemiah cabu hi ṭhen li ih ṭhen a theih.\n(1) Persia siangpahrang ih thlahmi Nehemiah ra kirnak thu.\n(2) Jerusalem khua phardawl an dawl salnak thu.\n(3) Ezra in an Daan a siar ih an minung pawl in an sual an phuannak thu.\n(4) Judah Mangki bawi Nehemiah ih cangvaihnak a dangdang.\nHi cabu sungih hminsin tlak thupi pakhat cu - Nehemiah hin nasa zetin Pathian a rinsan ih a hnenah thla a cam ringring timi hi a si. (Neh 1.4; 5.19; 6.9,14; 13.14,22,29-31).\nNehemiah Jerusalem ah a kirsal (1:1-2:20)\nJerusalem khua kulhnak phar an dawl sal (3:1-7:73)\nDaan thu an siar ih thukam an tharter saal (8:1-10:39)\nNehemiah ih cangvaihnak a dangdang pawl (11:1-13:31)\n1Hakaliah ih fapa Nehemiah ih ṭuansuahmi thuanthu cu hiti in a si.\nArtakzaksis * 1:1 Artakzaksis: cu Persia siangpahrang Artakzaksis I a si tiin zum a um ih BC 465-424 ah siangpahrang a ṭuan. Artakzaksis tiah a olnak in nganmi a si. A hmin ngai cu Artaxerxes ti a si (Ezra 4.7,11; 7:1; ah zoh). siangpahrang a ṭuan kum kulnak, Kislev * 1:1 Kislev: thla cu an nithla siar thla kuanak a si ih November-December hrawng a si. thla ah keimah Nehemiah cu Susa * 1:1 Susa Khawpi: cu Persia ram khawpi a si. Shushan tiah tla an ko. khawpi ah ka um. 2Culai ah ka unau pakhat Hanani cu a rualpi dang pawl thawn Judah ram ihsin an ra thleng; cule Babilon ram saltaannak ihsin Jerusalem ih a kirmi Judah mi pawl thuhla ka sut. 3Cutiih ka suh tikah, saltaannak in a suak ih an khua le an ram a thlengmi pawl cu harsatnak tampi an tong ih an kiangkap ih ummi miphun dang pawl in an hmuhsuam hai a si tiah in sim. Cuih tlunah Jerusalem kulhnak phar pawl cu an cim thluh ih, an ur thluh hnu in kotka pawl tla cu an tuah sal hrih lo a si, ti tla in sim. 4Cuih thu ka theih tikah ka to ih ka ṭap.\nNi tampi sung riahsia in ka um ih zianghman ei loin rawl ka ul. Pathian hnenah thla ka cam ih, 5“Maw Bawipa, Van ih Pathian, nang cu na maksak ih kan lo ṭihzah ngaingai. Nang cu rintlak na si ih a lo duhdawtu le na thupekmi a thluntu pawl parah cun na thukam cu na kimter ringring. 6Maw ka Bawipa, na mit in i run zoh awla Israel mi na siahhlawh pawl hrangah sunzan ih thla ka camnak hi na hna in i run theihsak hram aw. Na parah Israel mi pawl cu kan sual ngaingai zo ih cuih kan sualnak cu ka phuang a si. Ka pupa pawl an rak sual ih keimah tla ka sual a si. 7Ṭha lozet le mawi lozetin na hmaiah kan nung a si. Na thupekmi kan tuah lo; na siahhlawh Moses hnen ihsin in pek mi daan pawl cu kan thlun lo. 8Asinain Moses hnenah, ‘Nannih Israel mi pawl zumtlak lo nan si ahcun ram dang le miphun dang lakah ka lo ṭhekdarh thluh ding. 9Sikhalsehla ka hnenah nan kirsal ih ka thupekmi nan thlun a si ahcun, vanrang deng tiang ṭhekdarh thluhmi sikhal uhla, keimah in biaknak dingah ka hriil zomi hmun ahcun ka lo kirter sal ding a si,’ tiih na rak timi kha cingkeng hram aw.\nJerusalem Hrangah Thla A Cam\n10“Maw Bawipa, hi milai pawl hi na siahhlawh an si, nangmah ih minung an si. Na baan thacak le na huham in na runsuak mi an si. 11Kei ka thlacamnak le na hmin upat a lo duhtu na siahhlawh dang pawl ih thlacamnak hi run ngai hram aw. Tuihsun ahhin i hlawhtlingter hram awla Siangpahrang Bawipa cu ka parah zaangfahnak neiter hram aw,” ka ti.\nCulai ahcun keimah cu siangpahrang bawipa ih Sabitti petu ka si.